text:
+0 به يه ن
یام نیوز یاییر:
دنیانین چوخ هزینه لی شهرلری هارالاردیلار؟
مرسر(mercer)
موسسه سی ٢٠١٤ ایلینده دنیانین لاپ چوخ هزینه
لی شهر لرین سیرالادی.
لواندا شهری آنگولانین پایتختی اولاراق
بیرینجی سیرادا یئر آلیر.
انجامنا ،چاد کشورینین پایتختی ایکینجی
و هنگ کنگ اوچونجو سیرادا یئرلشیر.سنگاپور دوردونجو و زوریخ بئشینجی سیرادا دیرلار
اینگیلیستاندا اوچ والدین لی اوشاقلار دونیایا گله جک
انگلستاندا یاخینایق دا ٣انسان دان آلینان
dnaدن اوشاقلار دنیایه گلجک دیر.بو تکنولوژی
واسطه سیله آنادان اوشاغا گئچن نوخوشلیقلار دایاندیریلاجاقدیر.دنیادا هر آلتی مین
٥٠٠اوشاقدان بیری بو نخوشلوقلارا یاخالار.بو تکنیک ده آنانین یومورتاسیندا اولان ساغلام
سیز dnaلرین یئرینه باشقا قادین دان آلینان ساغلام
dnaلری یئرلشدیریرلر
سوئدی محقق لر آلزایمر درمانیندا اؤنملی
بیر آددیم گوتوروبلر
شینهوا خبرگذارلیغینین وئردیگی خبره گوره،سوئدلی
بیلیم انسانلاری آلزایمر درمانیندا عصبی سلول لارین بویومه سینی تحریک ائدن بیر ایمپلنت
قوللانیبلار و ایی جواب آلیبلار.
توریست لر ایچون سرنشین سیز اوچاق(هواپیما)
دوزلیب دیر.
فلای اوچاغی عکاسی و فیلم کامئراسینا(video) مجهز دیر و برنامه سی بیر
هوشمند گوشی ده نصب اولور و اپراتورا جانلی شکیل ده تصویر و فیلم ایزله مه سینی توریستی
یئرلر(cap) ده امکان وئریر.
رسول خطیبی:بوندان سونرا دا بیر طرفدار
کیمی استادییومدان سئوگیلی تیمیم تیراختور آلقیش لایاجاغام، او دئییب هامی تونی یه
آرخا دورسون ، خطیبی آرتیریب کی من یالنیز نئچه آیلار زحمت ایله تیراختورا یازیلان
اوچ ایل لیک وئرلیشین (پروقیرام) عقیم قالماسیندان ناراحاتام، ایستیردیم فوتبال آذربایجان
یئرلی لشسین (بومی لشسین) تاسف ایله ایمکان وئرمه دیلر.
ترکیه ده مشهور دین عالیم جببه لی احمد حوجا یا باعلی اولان ساتیش مرکزینده اود آلماز و قبرین ایلک گئجه عذاب
یندان قورویان کفن لر ساتیلیر ، معمولی کفن ین قیمتی 10 لیره اولسادا بو اوزل کفن لر
370 لیره اولوب.
برئنت مارکالی نئفت ین قیمتی دونیا بازار
لاریندا یوکسله رک بشکه سی 62 دولار اولوب./قایناق آذرتاج
غربی آذربایجانین مخابرات ایداره سی نین
رئیسی:بو ایل استانین باند گئنیشلیگی (پهنای باند) یوزده 150 چوخالیب.
فجر آذربایجان گونده لیگی(روزنامه سی):تبریز
ده A , B آنفولانزا نوع لری توتان اینسانلاری سایی چوخ آلیب،بو نوع مریض لیق
دن 8 نفر آدام اؤلوب.
غربی آذربایجان استانداری نین عمران معاونتی:گون
هر بیر آذربایجانلی اوست اوسته 200 لیتر سو ایشله دیر.
زنگان اوستانین مال دارلیق تولیدلرین گئنیش
لندیرن ایداره سی نین رئیسی دئییر:زنگان ین اقلیمی و اینسانی منبع لری باعث اولوبدور
بو اوستان "دوه قوشو"(شتر مرغ)بئجرتمک
اوچون ان ایستعدادلی یئرلردن بیری اولسون.


c: text/html

text:
صادرات ایندکسی 1،2% آرتیب
دؤولت ایستاتیستیک کومیتهسی، 2018-جی ایلین فوریه آیینا اولان خاریجی تیجارت ایندکس لرینی آچیقلاییب.
دؤولت ایستاتیستیک کومیتهسی، 2018-جی ایلین فوریه آیینا اولان خاریجی تیجارت ایندکس لرینی آچیقلاییب.
کومیتهنین راپورونا گؤره کئچن ایلین فوریه آیینا موقاییسهده صادرات ایندکسی 1،2% آرتیب.
ایندکس، مووافیق دؤورده قیدا، ایچکی و توتون محصوللاریندا 10،2%، خام مالدا 15،9% و اوره تیم صنایع سینده 8،4% نیسبتینده آرتیب.
2018 -جی ایلین ژانویه آییندا 145.7 اولان صادرات ایندکسی، 0،2% آرتیملا فوریه آییندا 146 اولوب. کئچن ایلین فوریه آییندا 137،9 اولان صادرات ایندکسی بو ایلین فوریه سینده 1،2% آرتیملا 139،6-یا چاتیب.

robotstxt: allowed

filter: keep


text:
اویان نیوز: قازاقیستان بؤیوک هون امپراتورلوغونون افسانه لیدئری آتیلانین آدینا اؤزل بیر اتومبیل بازارا وئردی.
اویان نیوزون TRT تورکی دن آلدیغی معلوماتا گؤره، باغیمسیزلیغینی ۶ دسامبر ۱۹۹۱ده قازانان و ۱۷ میلیون اهالیسی اولان قازاقیستان آرابا اورهتدی.
قازاقیستان بؤیوک هون امپراتورلوغونون افسانه لیدئری آتیلانین آدینا اؤزل بیر اتومبیل بازارا وئردی.
تامامیله تورک روحو ایله حاضیرلاندیغی ایفاده اولونان آتیلا آدلی اتومبیل، بؤیوک امپراتور آتیلانین اؤلومونون ۱.۵۵۰.جی ایله دنک گتیریلدی.
تامامیله قازاق صنایعینین گرچکلشدیردیگی آتیلا، قازاقیستانین ایلک اتومبیلی اولاراق دا تاریخه گئچدی.


text:
دیفید هالبرستام
دیفید هالبرستام (اینگیلیسجه: David Halberstam) آمریکالی یازیچی - ۱۰ آوریل ۱۹۳۴ تاریخیندا دۆنیایا گؤز آچیب. ۷۳ ایل عومر ائلهییب و ۲۳ آوریل ۲۰۰۷ میلادی تاریخیندا وفات ائدیب. اوْ، اثرلرینی اینگیلیس دیلینده یازیب.
بیرده باخ[دَییشدیر]
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«David Halberstam»، مقالهسیندن گؤتورولوبدور. (۲۲ آقوست ۲۰۱۷ تاریخینده یوْخلانیلیبدیر).
ائشیک باغلانتیلار[دَییشدیر]
قارداش پروژهلرده دیفید هالبرستام گؤره داها آرتیق بیلگیلر تاپابیلرسینیز.


text:
جینی نن و فرج عمی نین ناغیلی
قدیم زامانلار چاربورج دا فرج عمی آدیندا بیر
هوشلی –باشلی و دوشونجه لی انسان یاشاییرمیش فرج عمی چوخلو چاربورج لولارا تای
اکینچیلیک ایشینه باخارمیش او سحر تئزدن چوله گئدیب اوت – یونجا بیچیب باغلاییب
ائولرینه گتیررمیش بیر گون فرج عمی باغلیق ائشیب یونجا باغلاییرمیش کی بیردن بیره
گورور بیر آیری عجیبه – غریبه شخص بونون ایشلرین یانسیلاییر فرج عمی هر نه ایش
گورور بو غریبه شخص ده اونو تکرارائله ییرفرج عمی آنلاییر کی بو جین دیر چون کی جینی
گورن لردن ایشیتمیش جین لر آدامی لاغا قویوب گوردویو ایش لری یانسیلارلار .
فرج عمی بیر آز فیکیر له شیر سونرا ائشدیگی
باغلیق ایله اوزونون قیچین وسونرا قول لارین باغلاماقا یاشلاییر جین ایسه همین بو
ایشی اوزونون اوستونده گوروب و اوز قیچ – قولون باغلیق ایله باغلاییر فرج عمی
بیردن بیره یانیندا کی اوراق ایله باغلیقی کسیب و اوز قیچ – قولون آچیر اما جین
اوراغین دمیر اولدوغو اوچون اونا یاخین دوشه بیلمیر و قولو – قیچی باغلی تله یه
دوشور فرج عمی تئز خودوندان (کت) بر
سانجاق چیخاردیب جینین پالتارینا سانجیب و جینی اوزونه قول (نوکر) ائله ییر
فرج عمی جینی کنده آپاریب و اوندان چوخلی ایشلر چکیر
ائو ایشیندن توت تا چول ایشینه کیمی بو جین
مهارت و سرعت له گورورموش جینین پالتارینداکی سانجاغین گوره هئچ بیر یئره قاچا
بیلمیر میش آخی جین لر دمیردن قورخوب اونا تسلیم اولارلار
گون لرین بیر گونو جین چایدا پالتار یویورموش کی
بیردن بیر قیز اوشاغینا راست گلیر جین بو قیزا دئیر کی آی قیز منیم اللریم باتیق
دیر امکانی اولسامنیم پالتاریمدان بو سانجاغی آچگینان قیز ایسه ماجرادان خبر سیز
جینین بو سانجاغین پالتاریندان آچیر سانجاق جینین کوینه ییندن قوپان همین جین غیب
اولور قاچیر
چاربورج لو آتا – آنالارین دئدیک لرینه گوره جین
آزاد اولاندان سونرا فرج عمی گیلین دام
لارینین اوستونه گئدیب باجادان اونلارا دئییر من آزاد اولدوم آما نه یازیق کی سیز
منیم قدریمی بیلمه دیز اگر مندن سوروشسایدیز بوتون درد لرین و نوخوشلوق لارین درمانین بیلیردیم ائو آدام
لاری دئییر نه اولار اونلاردان بیر نئچه سین سویله گینن آما جین دئییر کی داها
اولماز چون کی من آزاد اولموشام جین اوگوندن چیخیب گئدیرو بیر داها گوزلره
گورونمور
چاربورج ، میاندوآب این شهر لریندن دیر


text:
نیو فرانکلین، اوهایو
نیو فرانکلین، اوهایو (اینگیلیسجه: New Franklin, Ohio) آمریکانین اوهایو ایالتیندا یئر آلان بیر شهردیر و ۶۹٫۱ کیلومتر موربّع ساحه سی وار. ۲۰۱۰-جی ایلين نۆفوس ساییمی اساسیندا ۱۴۲۲۷ نفر و اهالی سیخلیغی ۲۱۹٫۴ اینسان کیلومتر موربّع دیر. بۇ شهر ۳۳۳ متر دنیز سئوییهسیندن اۇجالیقیدا یئرلشیر.
ایچیندهکیلر
گؤرونتولر[دَییشدیر]
بیرده باخ[دَییشدیر]
ائشیک باغلانتیلار[دَییشدیر]
قارداش پروژهلرده نیو فرانکلین، اوهایو گؤره داها آرتیق بیلگیلر تاپابیلرسینیز.
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«New Franklin, Ohio»، مقالهسیندن گؤتورولوبدور. (۱۳ جولای ۲۰۱۷ تاریخینده یوْخلانیلیبدیر).


text:
بیرلشمیش میلتلردن قاشیقچی آچیقلاماسی
باش کاتیب سؤزچوسو استفان دوژاریک، قاشیقچینین اؤلومونون دوغرولانماسینین آردیندان مؤوضوع ایله باغلی یازیلی آچیقلاما وئردی
بیرلشمیش میلتلر تشکیلاتینین باش کاتیبی آنتونیو گوترش، سعودی ژورنالیست جمال قاشیقچینین اؤلوموندن درین کدر دویدوغونو بیلدیرهرک، سرعتلی، هرطرفلی و شفاف سوروشدورما چاغریشی ائتدی.
باش کاتیب سؤزچوسو استفان دوژاریک، قاشیقچینین اؤلومونون دوغرولانماسینین آردیندان مؤوضوع ایله باغلی یازیلی آچیقلاما وئردی.
گوترشین قاشیقچینین اؤلوموندن درین کدر دویدوغونو، عائلهسینه و دوستلارینا درین حوزنله باش ساغلیغی وئردیگینی بیلدیرهن دوژاریک، باش کاتیبین، جمال قاشیقچینین اؤلومونه دایر سرعتلی، هرطرفلی و شفاف سوروشدورما ائدیلمهسی، سوچلولارین سوروملو توتولماسی چاغریشی ائتدیگینی ایفاده ائتدی.
سعودی عربیستان رهبرلیگی، ژورنالیست جمال قاشیقچینین "کونسوللوق بیناسیندا باش وئرهن ووروشما نتیجهسینده اؤلدویونو" آچیقلامیشدی.


text:
اوغلانلار ایچینده بارک الله بیزیم اوغلان
بیر دسته قزل گول دی ماشا الله بیزیم اوغلان
هچ صنعته علم و ادبه رغبتی یوخدور
بیر درّ گرانمایه دی هیچ قیمتی یوخدور
پاکیزه بیر اوغلان دی فقط غیرتی یوخدور
جرئتده پشیک حیله ده روباه بیزیم اوغلان
اوغلانلار ایچینده بارک الله بیزیم اوغلان
مکتب ندی مذهب ندی مسلک ندی قانماز
وورّام دوگه رم هچ سوزیمه ذرّه جه قالماز
بیر گون اوتوزار بیر گون اوتار هچ ایشیم اولماز
بیر اوددی دوشوب جانیمه واه واه بیزیم اوغلان
اوغلانلار ایچینده بارک الله بیزیم اوغلان
هر دم گوره سن که یوزیمه بیر قاضیلاندی
باش ویرمرم الدن سالارام تازه جواندی
بئینی دولی قاندی هله جاهلدی ناداندی
میخانیه ده تازه تاپوپ راه بیزیم اوغلان
وردوقجا نصیحت گوره سن آغزنی اگدی
بیر سوز دیرم تز گوره سن قلبینه دگدی
بیر پارچا تکبّر، دیسن بس قوری بگدی
افلاک کمالاته اولان ماه بیزیم اوغلان
هر دم دیرم آی بالا بسدور داخی ال چک
گل منله گیداخ مسجده یا مکتبه گوچک
اوچ یاندان آتاللار یوزیمه بوللی توپورجک
گاهی آناسی گاه باجیسی گاه بیزیم اوغلان
هر بیر زادی تکمیلدی اما پولی یوخدور
بیر دایچادی افسوس بلینده چولی یوخدور
بو مرثیه مجلیسلرینه هیچ یولی یوخدور
چوخ قورخورام آخر اولا گمراه بیزیم اوغلان
ایمدی نه ادب وقتیدی بو تازه جوانین
بولمور هله کیفیّتنی یاخشی یامانین
نیلوم بابا وضعی بله دور ایمدی زمانین
اوغلانلارا نسبت گنه والله بیزیم اوغلان
گر گلسه بو بایرام دوزه لر یرمیه یاشی
منله دولانوب ایمدیه تک امر و معاشی
بیر جوت دو قلاسه بوغی بیر بوکسری باشی
باخ گور نجه اوغلاندی سن الله بیزیم اوغلان
باش قوشمارام اصلا ایله گلدی بله گیتدی
تای توشلارینان دوردی قوشولدی چوله گیتدی
میخانیه گیتدی مثلا دندله گیتدی
عیبین دوشونر ایستسه الله بیزیم اوغلان
یومیّه بونون جیره سیدور بش قوطی سیگار
هاردا قازانور هاردا چکور ایلمز اظهار
هاردا اوتورور هاردا دورور آخ نه ایشیم وار
اما دادانوب تریاکا گاه گاه بیزیم اوغلان
اوّلدن ایله خوشلامادی درس کتابی
بیلدی بو یالان علملرین یوخدی ثوابی
ایمدی تاری حفظ ایلیه جیب گیردی حسابی
هر حیله ده هر فنّده آگاه بیزیم اوغلان
آنجاق نگران قالما کریمی کفی سازدی
بیر بیله که تعریف ایلدیم بیل گنه آزدی
بیر خوش دانشان مرت ایلین مسخره بازدی
قاه قاه گنه قاه قاه گنه قاه قاه بیزیم اوغلان!
بیر دسته قزل گلدی ماشا الله بیزیم اوغلان
:: موضوعات مرتبط:
اشعار ترکی ,
,
:: برچسبها:
بارک الله بیزیم اوغلان ,
کریمی مراغه ای ,
|
امتیاز مطلب : 0
|
تعداد امتیازدهندگان : 0
|
مجموع امتیاز : 0


text:
اوغوز تی وی:همدان شهرينين ابو علی سينا بیلیم یوردوندا تحصيل آلان تورک طلبهلري طرفيندن “بولود” آدلي اؤيرنجي درگيسي يايينلاندي.۱۳۸۱-دن (۲۰۰۳) بو يانا ايلک دفعه اولاراق عئيني آدلي درگي يايينلانماغا باشلاندي.
معلومات اوچون بيلديرک کي، بو درگي ۱۳۸۰-جي ايللرده (۲۰۰۰-جي ايللرد) يايينلانيردي، لاکين سونرادان ايراندا چيخان مطبوعات قانونوندان سونرا،بیلیم یودوندا کی بوتون تورک اؤيرنجيلر طرفيندن نشر ائديلن بوتون درگيلري باغلانميشدي.
۱۳ ايل سونرا تورک درگيسي يئنيدن يايينلاندي
اوغوز تی وی:همدان شهرينين ابو علی سينا بیلیم یوردوندا تحصيل آلان تورک طلبهلري طرفيندن “بولود” آدلي اؤيرنجي درگيسي يايينلاندي.۱۳۸۱-دن (۲۰۰۳) بو يانا ايلک دفعه اولاراق عئيني آدلي درگي يايينلانماغا باشلاندي.


text:
آیین سوروسو
آیین سوروسو 2019/01
یونسکونون دونیا میراث لیستهسینده اولان گؤبکلی تپه آرکولوژی سیتهسی هانسی شهردهدیر؟
آ. غازی آنتپ
ب. شانلیورفا
ج. چوروم
تورکیه نین سسی رادیوسو، بیزه دوغرو جوابی گؤندرن دینلییجیلریمیز آراسیندان پوشک ایله بلیرلیهجگیمیز اوچ نفره هدیه گؤندرهجک.
جوابلارینیزی 31 ژانویه 2019 تاریخینه قدر الکترون پوست عنوانیمیزا، فاکس نومرهمیزه و یا پوست عنوانیمیزا گؤندرهبیلرسینیز.
الکترونیک آدرسیمیز: turki@trt.net.tr
فاکس نؤمره لریمیز : 00903124633454
PK 333, 06443 YENİŞEHİR, ANKARA, TÜRKİYE:پوست آدرسیمیز
هر بیرینیزه اوغورلار دیلهییریک


text: بوحارا هم حیوا دؤولتلری نینگ چأگینده یاشایان تـۆرکمن ایلاتی نینگ اورسیته بیریکدیریلمگی، اساسانام حیوا بویون اگدیرلندن سونگ بولوپ گچن تراگیکی واقعالار، حیوا تـۆرکمنلری نینگ اۆستۆنه غورنالان غانلی یؤریشلر بیلن عامالا آشیریلدی. حیوانی باسیپ آلماغینگ گیدیشینده باریپ ۱۸۷۳-نجی ییلینگ ۱۲-نجی آگوستینداقی شرط ناما غول چکیلمزیندن هم اوزال حاربی حرکتلرینگ نتیجسینده "حیوا حانلیغی نینگ تـۆرکمن رایونلاری نینگ ایلاتی رحیمسیزلیک بیلن غیرلیپدیر و حوجالیغی دولی توزدورلیپدیر. حیوا تـۆرکمنلری نینگ حاقیقات یۆزۆنده نأمأ دوچار بولاندیغینی، حیوا حانی نینگ هم پاتیشا گنراللاریدیر افـسرلری نینگ اولاری نأحیلی داراندیغینی غیسغاچا بیان اتمأگه سینانشیپ گؤرلینگ. دریافت متن کامل مقاله


text:
آلتای داغلاری
آلتای داغلاری (مغولجا: AлTaйH Hypyy، روسجا: AлTaйckиe ropы، چینجه: 阿尔泰山脉) بیر سیلسله داغ دیر. بو طبیعت آورتا آسیادا، دؤرد اؤلکه آرسیندا روسیه، چین، موغولیستان و قازاغیستاندا یئرلشمیشدیر. ایرتیش و اوبی چایلاری بو داغلاردان قایناقلانیر.
آلتای داغلاری شمالغربدن جنوبشرقه دوغرو اوزانان اوچ حیصهدن تشکیل اولونور. بونلار روس، موغول و گوبی آلتایی اولاراق آدلاندیریلیر. توپلام اوزونلوغو ۲٬۱۲۰ کیلومتردیر.
بعضاً آلتای آدینی، کی ایلک دفعه اولاراق قالموق زامانیندا اورتایا چیخمیشدیر، آلتان (قئزیل )موغول کلمهسینه مربوط ائتمیشلر، آمّا یئنه ده بو سؤز ثابیت اولماییبدیر.[۱]
قایناق
- ↑ Chisholm, Hugh, ed. (1911). "Altai". Encyclopædia Britannica (11th ed.). Cambridge University Press.


text:
کمپ نیو
«کمپ نیو» (کاتالانجا: Camp Nou، [ˈkam ˈnɔw]- بارسلونا فۇتبول کلوبونون ایستادیومو[۱]، کاتالون دیلیندن ترجومهده "یئنی تورپاق" دئمکدیر.
ایچیندهکیلر
تاریخی[دَییشدیر]
۱۹۵۷–جی ایلده آچیلدیقدان سوْنرا ایستادیوم کاتالون فۇتبول کلوبونا مخصوص ایدی و همین واخت آدی استادی دئل فوتبال کلوبو بارسلونا آدلانیردی. یعنی ایستادیوم فوتبال کولوبو بارسلونا، لاکین ائله همین دؤوردن اعتباراً بورا نیو کمپ کیمی سسلهنمهیه باشلانمیشدی. اؤز آدینی ایسه بۇ ایستادیوم ۲۰۰۰–جی ایلدهن اعتباراً قازانمیشدیر.
کمپ نیو – بؤیوکلیونه گؤره یالنیز ایسپانیادا دئییل، بیرده بۆتون آوروپادا سئچیلیر. بورادا ۹۸ ۷۷۲ تاماشاچینین یئرلشمهسی مۆمکوندور. یوفا – نین وئردیی قرارا اساساً بۇ فۇتبول مئیدانچاسی بئش اۇلدوزا لایق گؤرولموشدور.
ایستادیوم تیکیلرکهن بارسلونانین پرزیدنت کرسلوسوندا فرانسیسک میرو – سانس ایلشمیشدی. او، گلهجک نیو کمپ ایستادیومون لایحهسینی کؤهنه کمپ ده لس کورتس یئرینده تیکهرک اوْنو عوض ائتمک فیکرینه دۆشدو. بیرده بۇ فۇتبول مئیدانچاسینین تیکیلمهسینین اساس سببلریندن بیری ده بۇ شخصین رقیبلریندن اوْلان رئال مادرید کلوبو همین دؤورده بیر بویوک ایستادیوم تیکدیرمیشدی. بۇ فۇتبول مئیدانچاسی حاضیردا سانتیاقو بئرناباو آدلانیر. بۇ ایستادیومون تیکیلمهسی حاقیندا ایرلی سورولهن معمار فرانسیسکو میتخانسو اوْلدو و بۇ شخص میرو – سانسانین عمیسی اوغلو ایدی.
ایلک داشین آتیلماسی پروسسی ایسه ۱۹۵۳ – جو ایلین مارس آییندا اوْلدو و ایلکین بودجه ۶۷ میلیون پست حسابلانمیشدی. لاکین لایحه حازیرلانارکهن تورپاقدا بللی دییشیکلیکلر ائدیلجیی دوشونولممیشدی و محض بونا گؤره ده بللی چتینلیکلر میدانا گلدی، تیکینتینین واختی اوزاندی و ایستادیوما آیریلمیش مالییه یاردیمی ده چوخالدی. نتیجهده ایسه عمومی صرف ائدیلمیش بودجه ۲۸۸ میلیونا قدر چاتدی. بیرده کلوبون تیکینتییه اوْلان خرجلرینین اؤدنیلمهسی اۆچون لس کورتس ایستادیومو ساتیلدی، بیرده بارسلونا عضولری دورمادان باشقا یئرلره کؤچمهیه باشلادیلار. بۇ دا مۆختلیف اشیالارا اوْلان احتیاجی یاراتدی. فرانسیسکو فرانکو کلوبو بورجا سالدی.
ایستادیومون آچیلیشی ایسه ۲۴ سپتامبر ۱۹۵۷–جی ایلده باش توتدو. همین گوندن اعتباراً بارسلونا اؤز کئچمیش ایستادیومو ایله ویدالاشدی و کمپ نیو – دا اویناماغا باشلادی. بیرده مینلرله اینسانا لس کورتس ایستادیوموندا یئر چاتمادیغی اۆچون بورا اوْنلار اۆچون اهمیتلی اوْلدو. بۇ ایستادیومون آچیلماسی ایله دونیانین ان بؤیوک و مؤهتشم ایستادیوملاریندان بیرینه چئوریلدی. همین واخت ایسه ۹۰ ۰۰۰ یئر تاماشاچیلار اۆچون نظرده توتولموشدو.
اوّللر ایستادیومون آدینین کلوبون یارادیجی اوْلان هانس هامپرین آدینی داشییاجاغی سؤیلهنسه ده داها سوْنرا آلینمیش قرارا اساساً داها نیترال آد سئچیمی اوْلدو؛ استادیو دل کلۇب ده فۇتبول بارسلونا (ایستادیوم فوتبال کولوبو بارسلونا). اینسانلار آراسیندا ایسه ایستادیوم کمپ نیو کیمی تانینماغا باشلاندی. چونکی بعضاً بۇ آد "یئنی ایستادیوم" کیمی ده ترجومه ائدیلیر، چونکی همین دؤوره گؤره بورا لئس کورتس فۇتبول مئیدانچاسیندان یئنی ایدی. ایستادیومون آچیلیشیندان سککیز ایل سوْنرا پرئسیدئنت ائنریک لاودئت موذاکیره ائتمک اۆچون اینسانلاری چاغیردی و ایستادیومون خصوصی آد وئریلمهسی حاقیندا دانیشیقلیقلار گئتدی. ایرلی سورولهن تکلیفلر ایچریسینده استادی بارسا و استادی کمپ نیو دا یئر آلمیشدی، لاکین داها چوْخ سسی استادیو دل بارسلونا قازاندی. بۆتون بونلارا باخمایاراق فاناتلار و ژورنالیستلر داها چوْخ کمپ نیو آدینا اوستونلوک وئریردیلر، محض بونا گؤره ده ۲۰۰۱ – جی ایلده باشکان خوان قاسپار یئنی موذاکیره چاغیردی و چوخلوق حیصّه ایستادیوما بۇ آدین وئریلمهسینی دستکلهدی.
۲۰۰۷ – ۲۰۰۸ جی ایللرده اوْلان فصلده بارسلونا فۇتبولچولاری اۆچون ۵۰ ایللیک سالگرد اوْلان ایستادیومون گؤرونوشو خصوصی فوْرمادا حاضیرلانمیشدی.
ایستینادلار[دَییشدیر]
- ↑ "Barselona" futbol klubunun rəsmi saytı. beş ulduzlu stadion. آرشیولنیب اصلی نۆسخهدن on 2012-02-27. یوْخلانیلیب27 oktyabr 2008-ci il.
خاریجی کئچیدلر[دَییشدیر]
قایناق[دَییشدیر]
https://en.wikipedia.org/wiki/Camp_Nou https://az.wikipedia.org


text:
آوروپا لیگینده فینال هیجانی
نفوذونا گؤره قاره نین ایکینجی درجهلی کلوب موسابیقهسینین فینال گؤروشو فرانسانین لیون شهرینده باش توتاجاق.
بو گون فوتبول عذره آوروپا لیگینین فینال موسابیقهسی کئچیریلهجک.
نفوذونا گؤره قاره نین ایکینجی درجهلی کلوب موسابیقهسینین فینال گؤروشو فرانسانین لیون شهرینده باش توتاجاق.
بورادا فرانسانین "المپیک" (مارسی) کلوبو ایله ایسپانیا تمثیلچیسی "آتلتیکو" (مادرید) اوز-اوزه گلهجک.
قئید ائدک کی، مادرید تمثیلچیسی ایکی دفعه آورولیگین قالیبی اولوب (2010 و 2012-جی ایللرده). مارسی کلوبو ایسه ایکی دفعه بو موسابیقه لرین فینالینا یوکسلسه ده، مغلوب اولوب (1999 و 2004-جو ایللرده).
آوروپا لیگی
فینال
16 می
21:45 المپیک (مارسی، فرانسا) – "آتلتیکو" (ایسپانیا)


text: فرانک ایشغاللاری و مسیحیت یاییلماسی آلماندا فئودال موناسیبتلرینین فورمالاشماسینی سۆرعتلندیردی. فرانک ایمپراتورلوغونون سوقوطو ایله آلمان اراضیسینده آلمان ویلایتلرینین بیر دؤولت حالیندا بیرلشمهسینین تمهلی قویولدو. ایلک واختلار بۇ دؤولت دؤرد طایفه هئرسوقلوغو - ساکسونییا، فرانکونییا،آلمان و باوارییا داخیل اولماقلا، رئین، ائلبا چایلاری و آلپ داغلاری آراسینداکی اراضیلری ایحاطه ائدیردی. ایلکین آلمان فئودال دؤولتینی سجییهلهندیرهن موهوم عامللردن بیری ایری فئودال مولکلرینین سۆرعتله آرتماسی ایدی. بونون نتیجهسینده کندلیلرین فئوداللاردان وابسته وضعیته دوشمهسی پروسسی سۆرعتله گئدیردی.بیر سیرا باتی آوروپا اؤلکهلریندن فرقلی اولاراق، آلمان بۇ دؤورده واحید دؤولت ایدی. بۇ دؤولتین یارانماسیندا ماجارلارین و نورمانلارین هوجوملارینین دف ائدیلمهسی چوْخ رول اوینادی. آرتیق ۱۰-جو عصرین اورتالاری و ۱۱-جی عصرین اوّللریندن آلمان فئودال دؤولتی اؤزو ایشغالچیلیق سیاستینه باشلادی. شرقده آلمانلارین اساس ایشغال اوبیئکتی لابابویو ایسلاولارینین تورپاقلاری اولدو. ۹۵۱-جی ایلده آلمان کرالی ۱-جی اوتو (۹۳۶-۹۷۳) قوزئی ایتالیانی اله کئچیردی. او، ۹۶۲-جی ایلده رومانی ایشغال ائدیب، اؤزونو روما ایمپیراتورو اعلان ائتدی.بو واختدان اعتباراً تکجه قوزئی و مرکزی ایتالیا دئییل، روما پاپلاری دا آلمان ایمپیراتوروندان وابسته وضعیته دوشدولر. سوْنرالار بۇ دؤولتی مقدس روما ایمپیراتورلوغو آدلاندیرماغا باشلادیلار.


text:
تورکیه امریکا قوشمه ایالتلری گه تسلیت بیلدیردی
تورکیه امریکاده اویوشتیریلگن قوراللی هجوم سببلی اوشبو اولکه گه تسلیت بیلدیرگن
تورکیه جمهوریتی, امریکا قوشمه ایالتلری نینگ کالیفورنیا ایالتیده اویوشتیریلگن قوراللی بیر هجوم عاقبتیده کوپلب کیشی نینگ هلاکتگه اوچره گن لیگی سببلی اوشبو اولکه گه تسلیت بیلدیردی.
تورکیه جمهوریتی تشقی ایش لر وزیرلیگی تامانیدن بیریلگن بیاناتده, "افسوس که اوشبو حادثه عاقبتیده کوپلب کیشی نینگ جان بیرگن لیگی نی ایشیتیب قالدیک" دییه قید ایتیلگن.
عینی دمده بیاناتده, "اوشبو هجومنی قاره لر ایکن, جان بیرگن کیشی لرنینگ عایله لری و امریکا قوشمه ایالتلری خلقی گه تسلیت بیلدیره میز" دییه قید ایتیلدی.
توناوون کالیفورنیا ایالیتیده بیر میخانه ده اویوشتیریلگن قوراللی بیر هجوم عاقبتیده 12 کیشی نینگ جان بیرگن لیگی بیلدیریلگن ایدی.


text:
فرانسه باش وزیری شنبه کونی اوقووچیلرنینگ مظاهره اوتکزیشیدن خبر بیردی
فرانسه ده ناراضی لیک مظاهره لری دوام ایتماقده
فرانسه ده جمهور باشلیغی امانوئل مکرون و حکومت نینگ معارف بیلن تیگیشلی سیاستی گه ناراضی لیک کورستیش اوچون مملکت مقیاسیده اویوشتیریلگن مظاهره لر جریانیده یوز بیرگن حادثه لر باعث 700 دن آرتیق اوقووچی نظارت گه آلیندی.
فرانسه مطبوعاتی نینگ ایچکی ایشلر وزیرلیگی منبعی گه تیانتیریب بیر خبریگه کوره، مملکت مقیاسیده مکرون و حکومت نینگ معارف بیلن تیگیشلی سیاستی گه ناراضی لیک کورستیش اوچون توناون کونی اوتکزیلگن مظاهره جریانیده یوز بیرگن حادثه لر باعث 700 دن آرتیق اوقووچی نظارت گه آلینگن. توناون کونی 280 لیسه ده تماماً و یا قسماً درسلر تعطیل قیلینگن.
اوقووچیلر دوشنبه کونیدن بیری مملکت مقیاسیده مظاهره قیلیب بارماقده لر.
اوقووچی صندوقلری ایسه مظاهره لرنینگ کینگ – کولملی اوله راق دوام ایته جگینی اشاره قیلماقده لر.
اوتگن کون اوتکزیلگن مظاهره لر جریانیده یوز بیرگن حادثه لرده 32 اوقووچی نظارت گه آلینگن ایدی.
عیندمده پایتخت پاریسده سریغ وسکت لی لر تامانیدن اوتکزیله دیگن مظاهره اوچون رستورانت، مغازه و موزیم لر یاپیله دی.
فرانسه باش وزیری ایدووارد فلیپ، TF1 کانالی گه بیرگن بیاناتیده، مملکت مقیاسیده شنبه کونی اوتکزیله دیگن مظاهره لرده قتّیق خوفسیزلیک چاره – تدبیری آلینیشیدن خبر بیردی.
فلیپ مظاهره لرده 89 مینگ پولیس نینگ وظیفه آلیب باره جگینی فقط پاریسده 8 مینگ پولیس قاله ویرسه بیر قطار زره واسطه نینگ امنیتنی تامین ایته جگینی ایتدی.
مملکت مقیاسیده اوتکزیله دیگن مظاهره لرده 65 مینگ پولیس وظیفه اجرا قیله دی.
مطبوعاتگه کوره، مسؤللر اوتگن هفته "سریغ وسکت لی لر" نینگ مظاهره لری جریانیده دوکانلرنینگ اوغیرلنگن لیگی، شیشه لرنینگ سینگن لیگی، موتر و بعضی بیر بنالرنینگ اوتگه بیریلگن لیگی کبی شدت حادثه لریدن خواطرده ایکن لیکلری بیلدیریلدی.
مملکتده نفت نینگ نرخی نینگ یوقاری باریشی و اقتصادنینگ یمانله شیب باریشی گه ناراضی لیک کورسه تیب 17 نوامبرده باشلنگن سریغ وسکتلی لرنینگ مظاهره لری، مملکتده سونگی ییللرنینگ اینگ شدتلی مظاهره سی گه اوگیریلدی.
پایتخت پاریس نینگ Champs-Elysees جاده سی اطرافیده 1 اکتوبرده اویوشتیریلگن و مینگلب کیشی قتنشگن مظاهره ده پولیس لرنینگ قتّیق بیر شکلده مداخله قیلیشی، موتر و اخلت بیرل لری نینگ اوتگه بیریلیشی، ایش جایلری نینگ اوغیرلنیشی، سیس بمب لری استفاده قیلینیشی کتته معماگه سبب بولگن ایدی.
مظاهره باشلنگندن بیری 3 کیشی حیاتینی یوقه تدی، 222 خوفسیزلیک اعضاسی داخل توپلم 1 مینگ 43 کیشی یره لندی و 1 مینگ 424 کیشی نظارت گه آلیندی.
سریغ وسکتلی لر ناراضی لیک کورستیب مظاهره قیلگن نفت نرخلری نینگ یوقاری کیتیشی 2019 – ییلی اوچون تعویققه تشلنگن لیگی بیان ایتیلگن ایدی.


text:
Jul 2, 2015
ائشکلیک گونلریمدن(2)
درویش اوغلو
قنبر خداحافظ لیک ائتمک اوچون من ایله ال وئردیگینده، قاپینین آغزیندا بیر ایکی ثانیه دایانیب، آنلاملی بیر باخیش ایله گؤزوومون ایچینه باخاراق:
- اؤزوندن مواظب اول!
دئدی.
قاپینی باغلاییب، قاینالتی میزینی ییغیشدیرماق اوچون میطباغا گیردیم. الیم- گؤزوم ایشده ایکن، بئنیمده مین بیر فیکیر کئچیردی. بئنیمین ایچی آری یوواسی کیمی ایدی. فیکریمی بیر یئره ییغابیلمیردیم. اؤزومده بیر آنلامسیزلیق، هئچلیک، دگرسیزلیک و اؤنمسیزلیک حس ائدیردیم.
" کشکه آنیتایا اؤزومو بیر" اینتلکتوئل" یوخ، ساده بیر انسان کیمی گؤسترسه ایدیم، یوزلرجه کامیون شوفریندن بیری کیمی. یالانچی رول اوینایاراق اینتلکتوئللیک اداسی چیخاردابیلمک اوچون بئله، بیر ایکی - اوچ کلمه اوخوموش اولماق گرکلی دیر. قادین بیر آلمانلی اولاراق منیم کؤلتورومدن، ادبیاتیمدان سوروشور، من ده "والاهی ادبیات دان ائله چوخ باشیم چیخماز" دئییرم. نه یاخچی کی موسیقی دن بیر شئی سوروشمادی. یوخسا ایش پوخدان دا پوخ اولاجاق ایدی."
کیمی فیکیرلشرکن،
"نه ائله ییم، بو دا بیر تجربه اولدو. اونسوزدا آنیتا منه بیر داها تلفن ائتمه یه جک، من ده اونا تلفن ائتسم، "بوگون اولماز، ساباح ایشیم وار، اوبیری گون ده هله بیلمیرم. دور، باخاق، زامانیم اولسا زنگ وورارام....." دئیه باشیندان ائدجک"
دئیه اؤزومه توخداقلیق وئرمه گه چالیشدیمسا دا، بئنیمده بیر- بیری ایله باغداشماز سورولار روحومو راحات بیراخمیردیلار. او گونه قدر اوستونده محکم دوردوغوم، دوغرولوغونا آرخایین اولدوغوم بیر دگر سیستمی دوزلتمیشدیم. اؤزومه بللی صفت لر تانییب، اؤزومو او اؤزللیکلره مالک بیریسی کیمی بیلردیم؛ "من اراده لی بیر انسانام" ؛ "صادق بیر انسانام"؛ "من یالانچی دگیلم"؛ "کؤکومه، اصلیمه باغلی بیر انسانام"؛ "من هرکسه بویون ایگمرم، یئلین اسدیگی طرفه ایگیلن بیریسی دگیلم....."
آنجاق بیر اؤنجه کی آخشام باشیمدان کئچنلر بو "من" ین آخار قوم اوستونده قورولموش بیر چارداق قدر سارسینتیلی اولوغونو و ان درین اینانجلاریمین بئله بیر قادین ایله یاریم ساعاتلیق دانیشماقلا شک و تردیده معروض قالاجاق قدر کؤکسوز اولدوغونو حس ائدیردیم. "بس من کیمم؟" سوروسو ذهنیمده جانلانیردی، آنجاق هئچ بیر جواب تاپابیلمیردیم. او گونه قدر بیر چوخ تانیدیغیم انسانی اؤز ذهنیمده دگرلندیریب، و هر بیرینین یاخچی، یاخود قولای خصوصیاتلاری اولدوغونو گؤرموشدوم. بیر نئچه یولداش بیر آرایا گلدیگیمزده صحبتلریمیزین چوخو آرامیزدا اولمایانلارین دئدی - قودوسو اولاردی. هله بیرده بیر ایکی استکان ایچدیکدن سونرا غیبتلریمیزه بیر شیرینلیک و مزاح قاریشدیراردیق:
- او یوسوف وار ها، گئده بیر حسود دور، بیر حسود دور کی بیرینی اؤزوندن کئفی ساز گؤرسه، اونون کئفینی پوزماق اوچون الیندن گلنی اسیرگه مز، بیریسینی اؤزوندن داها وارلی گؤرسه، اونا بیر زیان وئرمک اوچون دونیانی ییخمالی اولسا ییخار.
- بیزیم جبراییل وار ها، گئده بئله بیلیر فیل بورنوندان دوشوب، بوتون دونیا اونون نوکرچیلیگینی ائتمه لی دیر. کئچنلرده منه زنگ ووروب بیلیرسن نه دئییر؟ ساباح منیم بیر ایشیم وار، گئدیب بیزیم اوغلانی اوشاق باخچاسیندان چیخاندا ائوه گئتیره بیلرسن؟ آز قالدیم دئیم گئده، قورومساق، سنین ایشین وار دا منیم ایشیم یوخدور؟ تک بو دگیل ها، هر شئینده ائله دیر. بیر کیتابی گؤتوروب واراقلار، ایکی جمله باشیندان، اوچ جمله اورتاسیندان، بیر جمله ده سونوندان اوخویار، اوندان سونرا اؤزونو بحرالعلوم بیلر، هر یئرده فضل ساتماغا باشلار......فیلان بیلگین فیلان کیتابیندا بئله یازیر....
- واه، واه، واه، هله اونون بیر باجیسی وار، بیر آی بورا قوناق گلمیشدی. گئدنده بوتون فلوه مارکتی (بیت بازارینی) ییغیب آلدی پلاستیکلرینه دولدوروب، سوقت آپاریب. دئییرلر آلتی آی دیر الینده آلدی پلاستیکی ایله تبریزین خیاوانلاریندا گزیر کی هامی بیلسین بو آلمانا گئتمیش ایمیش.
- هله دئییرلر بیر شئیدن آجیغی گلنده ده "شایسه" دئیر. ها ها ها ها ، آلماندا اؤیگرندی یالنیز شایسه دیر دا.....
- سیز فرشته خانیمی گؤره سیز ائی، فلومارکت دان جیر- جیندا نی آلار، "بو ژاکتی دوسلدورف دا کؤنیگز آله دن آلمیشام." دئییر.
- هیررررر.....کؤنیگز آله دن بیلیرسن کیملر آلیش وئریش ائدر؟ میکائیل شوماخر کیمی آداملارا بئله اورانین جینسلری باهالی گلر.....
- ها ها ها ها .... صاباحیسی سحر ده گؤررسن کؤنیگز آله دن آلدیغی ژاکت ایله سوسیال آمت (اجتماعی یاردیملار) دا اوتوروب نوبه گؤزله ییر.....ها ها ها
- نه بیلیم والله، بیزیمکیلر آج قارین ایله قودورورلار. ظاهیرسازلیق، قاریندان داها اؤنملی اولوب.
- اونون اؤز آدی بیلیرسن نه دیر؟ اونون اؤز آدی زینب دیر. من بیلمیرم زینب ایله فرشته نین نه فرقی وار.....
- نویدین ده آدی اصلینده نقی دیر. گؤتوروب ائله ییب نوید.
- نقی دگیل ائی.... علی النقی دیر. بیزیم کندلرده انناغی دئییرلر. ایندی اولوب نوید بیگ.
- بیر یول بیزیم رسول هامینین یانیندا اونوآقا نقید چاغیردی. طرفه پیچاق وورسایدین قانی چیخمازدی، ها ها ها ها .....
- رسول دا او دله دوزلردن دیر ها.....بیرینده بیر ضعف تاپسا اورانی اوقدر دئشر، طرفین تومانینی چیخارتمایینجا بیراخماز.
- آمما چوخ قورخاق و یالتاق دیر. بیریسیندن ده قورخوب ائله سه ها، اونون یانیندا سیچان کیمی اولار.
- هله هله آلمانلی بیر قیز، بیر آرواد گؤرنده بئله یالتاقلیغا باشلار. گئده بئله بیلیر دونیانین آروادلارینین هامیسی اونا وورولوب. واه واه، گولمک اداسی چیخارداندا آغزی قولاقلارینین دیبینه جن آچیلار، ساپ ساری دیشلری آدامین گؤزونو چیخاردار. او ایگری گؤزو ده داها ایگریلر.... آروادلاردا اونو سریرلر، اودا بئله بیلر اوندان خوشلاری گلیر.
- اوگون کباب چکمه گه گئتدیگیمزده، گئده منیم اؤز یانیمدا بیزیم مونیکایا سولانیردی. بیر ایکی استکان دا ایچمیشدیم. گئده نی توتوب چکدیم بیر قیراغا،خیرتلگیندن توتوب، دئدیم گئده منه باخ، بوردا اورمانین اورتاسیندا توتوب قورت قوزونو بوغان کیم بوغارام ها سنی.....! اوندان سونرا سسین سالدی ایچینه، آدام کیمی بیر قیراقدا اوتوردو.
- یوخ، ائله دگیل، حیوان بالانین حقارت عقده سی وار....نه ایله سین.
مطباقدان چیخارکن قارشی دووارداکی آینادان باخان آدام تحقیر ائدیجی باخیشینی گؤزومون ایچینه تیکدی:
- بس سن؟
آینانین قاباغیندا دایانیب دوردوم. اؤز سوروسو ایله اؤزونه جواب وئردیم:
- بس سن؟
- سن ده نه قدر ضاهیرسازلیق وار؟ سنده نه قدر یالتاقلیق وار؟ سنده نه قدر حسودلوق وار؟ سن نه قدر قورخاقسان؟ سن نئجه آروادرلارا یالتاقلیق ائدیرسن؟..سن نه قدر یالانچی سان؟ ...
آیناداکی آدام سوسدو. دئمه گه بیر سؤز تاپا بیلمه دی.
ایچیمده کی "من" ده سوسدو، آنجاق آغیر بیر سوسقونلوق ایدی بو:
- منده ده بئله خصوصیت لر اولابیلر می؟
- هله من زحمت چکیب بو توپلومون دیلینی اؤیگرنمیشم. بیر چوخو بیر تک دوغرو جمله دوزلده بیلمیز، آنجاق جماعتین یانیندا "وکیلیم ایله دانیشاندا گؤردوم اوبیری طرفدن دفاع ائله ییر، ووردوم آغزینا." دئیه فخر ساتار. دئملی بو آدام بو توپلومون دیلینی اؤیگرنمیش، بیرده حقوقی سیستمینی یاخچی بیلیر! حقوق دیلینی ده باجاریر! آفرین ...آفرین...
- اوتوز ایلده بیر دیل اؤیگرنیبسن، سنه ده آفرین، بئله گئدرسن، گلجک یوز ایلده بلکه قولاقلارین بیرآز قیسسالا، آداما بنزه یه سن!
پنجره دن گلن بیر پیشیک چیغیرتیسی دقتیمی چکدی. بیر قارا پیشیک بیر آغ پیشیگی قووالاییردی. آغ پیشیک قورخوسوندان چیغیرا چیغیرا حاصارین اوستونه دیرماندی. آنجاق اوردا بیردن بیره جسارتلندی. دؤنوب آردیندان دیرمانماغا چاغیشان قارا پیشیگی اورتادا جیرماقلاماغا باشلادی. بو یول قارا پیشیک چیغیرا چیغیرا آشاغی دوشن کیمی، وار گوجونو دؤرد ال – آیاغینا ییغیب قاچماغا باشلادی.
- گؤرسن بونلار دا "من" داعواسی می ائله ییرلر؟
دئیه ذهنیمدن کئچدی.
فیکریمجه اونلار "من" داعواسی ائتسه لر بئله اونلارین "من"ی بیزلرینکیندن فرقلی اولمالی دیر. اونلار "بو بؤلگه نین سیچانلارینا "من" حاکیمم، "سن" یوخ"، دئیه دیدیشیرلر. بیزلر ایسه بیر چوخ یئرده یالانچی بیر "من" اوچون او بؤلگه نین سیچانلارینین دا خئیریندن کئچیریک، آیری بیر یئرده ایسه گئنه او یالانچی "من" اوچون مین ایلده یئییب قورتارابیلمه یه جگیمیز قدر سیچانا صاحب چیخماق ایسته ییریک.
ایچیمده بیر ساواش باشلامیشدی. ایچیمده کی "من" ی سورغو سئوالا چکمه گه باشلامیشدیم. ایندیه دک آنجاق اؤزگه لرده گؤرمک ایسته دیگیم اؤزللیکلری اؤزومده آختاریردیم.
- آها، گنج یاشلاریمدا، من ایله چاغداش اولاراق آلمانا گلن گنجلردن بیر پاراسینین بو توپلوما اویماغا چالیشدیقلارینا، اؤزلرینه قیز یولداشی تاپدیقلارینا آغزیمی بوزوب، تحقیر گؤزو ایله باخماغیم، دئمک کی اصلینده اؤز باشاریقسیزلیغیمی اؤزومدن گیزلتمک اوچون، حسادتیمی تحقیر ائتمک شکلینه چئویرمیش اولدوغوم ایدی؟!
- اونلاردان بیر پاراسینین اونیورسیته یه گئتدیکلرینه، باشاریلی اولدوقلارینا قارشی اولان قیسقانجلیغیمی ایسه، "اه، گئده پروفسور بئله اولسا، سونوندا بیر پوخ دگیل" دئیه اؤزومدن گیزلتمه گه چالیشمیشام.
- آلمانیایا تازا گلدیگیم ایللرده بو توپلومون گنجلرینه، "بونلار سکس شاپلار دا گزدیکلرینین یئرینه کارل مارکسین، فریدریش انگلسین کتابلارینی اوخومالی دیرلار" دئیه تعیین تکلیف ائتدیگیمه قارشین، کئچن اوتوز ایلده، بیر یول بئله شهر کیتابخانیاسینا گیرمه میشدیم، باخیم گؤروم بو بت قاییریب پرستش ائتدیگیم آداملارین یازدیقلاری دوغرودان دا ایکینجی - اوچونجو الدن منه تحویل وئریلن لردیر می....؟ یوخسا منه بو آدلارآلتیندا آیری آداملارین فیکیرلرینی قبول ائتدیریبلر؟ او آدامین ایللر بویو کؤلن شهرینده یاشادیغینی، بو شهرده "راینیشه پست" آدلی بیر قزته نین باش رداکتورو اولدوغونو ائشیتمیشدیم. آنجاق اوتوز ایلدن بری بو شهرده یاشادیغیما قارشین، ایکینجی – اوچونجو الدن بئنیمه دولدوروموشلار ایله یئینمیش دیم. بو فیکیرلری منه قبول ائتدیرنلرین ده او آداملارین یازدیقلارینی اؤز یازدیقلاری دیلده بیرینجی الدن اوخویابیله جک گوجلری اولمادیغیندان، اوتوز ایلده بیر یول اولسون او کیتابخانایا گیرمه دیکلریندن، آرخایینلاشماغا باشلادیم. اؤزوم ایله قییاسلادیغیمدا، اونلارین دا "من مارکسیستم" دئه دؤشلرینه دؤگدوکلرینده، اصلینده "من "طبریست ام، من به آذین ایستم، من حکمتیستم، من فیلان ایست، یوخسا بهمان ایستم" دئمکلری گرکدیگینی فیکیرلشیردیم. عربجه بیلمه یه ن، یازیب اوخوماق باشارمایان، قران دا یازیلانلارین نه دئمک اولدوغونو آنلایابیلمه ین کور، فاناتیک بیر مسلمان ایله منیم فرقیم نه اولابیلردی؟
- یوخ، بالام، دئیه سن منده ده ظاهرسازلیق وار ایمیش، منده ده قیسقانچلیق وار ایمیش، منده ده قورخاقلیق، یالتاقلیق، استفاده چیلیک..... ایندیه قدر آنجاق اؤزگه لرده گؤرمه گه چالیشدیغیم قولای خوصوصیتلرین هامیسی ....په.....پاهووووو!
آینادیکی آدام تحقیر ایله گؤزومون ایچینه باخیب دوداغینی بوزدو:
- اونلار سنین قدر آخماق دئگیللر. اونلار اوزلرینده کی ماسکی ساخلاماغی یاخجی باشارارلار.
آنیتادان اومودوم اوزولدوگو کیمی اؤزومدن ده اومودسوزلاشماغا باشلادیم." "من"، "من" دگیل ایمیشم" دئیه فیکیرلشمه گه باشلادیم. اوگونه قدر منیم باخیشیما گؤره عیبی، ایرادی، قولای خصوصیتی اولمایان بیر انسانا توش گلمه میشدیم. بیر تک اؤزومو بونلاردان استثنا بیلردیم. آنجاق ایندی "من" ده اوبیریلر کیمی بیریسی اولدوغومو حس ائدیردیم.
اونسوز دا، پاییزین گلمه سی و هاوالارین سویوماسی ایله بیرلیکده باشلایان دپرسیونوم، بو فیکیرلرایله بیر قات داها آرتدی. کامپیوترین باشینا اوتوردوغومدا، آرتیق اینترنته گیریب زینگلز صفحه لرینده تانیشابیله جگیم بیر قادین آخدارماق یئرینه،
"من ده اوبیریلر کیمی بیرییم، چوخ یاخچی ایندی نه ائله مه لی یم؟"
دئیه باشلایاراق یازماغا چالیشیردیم.
دسامبر آیینین اورتالاریندا، داریخمادان آرتیق نه ائده جگیمی بیلمه دیگیم گونلرین بیرینده تلفن زنگ ووردو. آنیتانین سسینی ائشیتدیگیمده تعجب و هیجاندان سؤزومو ایتیردیم. نه دیئه بیله جگیمی بیلمیردیم. آنجاق آنیتا چوخ راحاتجا، ایسدی قانلی و محبتلی دانیشماغا باشلادی.
- بیلیرسن، من دوکترا تئزیمی یازماق ایله مشغولام، چوخداندیر سنه زنگ وورماغا فیکیرلشیردیم، آنجاق زامان تاپابیلمیردیم.
اورگیم چیرپینماغا باشلادی. گؤزلریم ایشیقلاندی، جانیما تازا روح گلمیش کیمی اولدو. سؤزون آراسیندا "نه زامان گؤروشه جییک؟" دئیه سوروشماق اوچون بیر ایلیشیک آخداریردیم. آنجاق آنیتا عینی راحاتلیغی ایچرسینده قیساجا کئچن ایگیرمی گونده باشیندان کئچنلردن، دوکترا تئزی اوچون نه کیمی قایناقلار آخداردیغیندان، بو قایناقلاری تاپماغین چتینلیگیندن فیلاندان صحبت لرینین آراسیندا بیر ده "فیروزو تانییرسان می" دئیه سوروشدو. فیروز آدیندا بیریسینی تانیمیردیم. آنجاق بیر لحظه قارنی یوغون، باشی داز، یئکه بورون، آغزیندا چیئنه دیگی باتمان یاریم ساققیز ایله بیرلیکده توپورجه گی داشلاناراق، سیگار توسدوسوندن سارالمیش بیغلارینین آلتیندا قارا دیشلری گؤزه باتان، دؤشونه دؤیدوردوگو لوت بیر آرواد شکلینی هرکسین گؤزونه سوخماق اوچون کؤینگینین یاخاسینی گؤبه گینه دک آچان، لات بیر کیشی نین تصویری گؤزومون قاباغیندا جانلاندی. اختیاریمدان آسیلی اولمایاراق
- سنه بیریسی بیر سؤز دئسه، قارنینی جیرارام
دئیه جواب وئردیم.
آنیتا ائشیتدیگینی آنلایانمامیش کیمی تعجب ایله،
- نه؟
- فیروز سنه اذیت فیلان ائله مه ییب ها؟
- من سنین دئدیگینی آنلایابیلمیرم. نه دئمک ایسته ییرسن؟
- فیروزو سن هاردان تانییرسان؟
- منیم اوتوردوغوم ائوین آلت قاتیندا کیوسکو وار، سنین وطنداشلاردان اولدوغو اوچون بلکه تانییارسان دئیه فیکیرلشدیم. چوخ یاخچی بیر جواندیر. کؤلن اونیورسیته سیندن اینفورماتیک قورتاریب، آنجاق ایش تاپابیلمه ییب، بیر آرا تاکسی ایشلدیب، سونرا دا اؤزونه بیر کیوسک آچیب.......چوخ یاردیم سئور بیر جواندیر، دکترا تئزیمی یازماقدا بوتون فورمات ایشلریمده، متن دوزلیشلریمده منه یاردیم ائدیر.
آنیتانین نه دئدیگلرینین قالانینی ائشیتمیردیم آرتیق. باشیمدان سویوق بیر دویغو آشاغی ساری یاییلماغا باشلادی. سول الیم ایله باشیمی سیغاللایارق، "آهان، بونون آیری یولداشی دا وار...." دئیه فیکیرلشیرکن، سانکی ایگیرمی ایل بیرلیکده یاشادیغیم کبینلی آروادیمین ایگیرمی ایل بویونجا مندن گیزلین بیر اویناشی اولدوغونو ائشیتمیش کیمی آغیر بیر سوسقونلوق و سویوقلوق اورگیمی دولدوردو. نئچه دقیقه هئچ بیر شئی دئمه گه، هئچ بیر شئی سوروشماغا جرئت ائتمه دیم. آنیتا ایسه منیم سوسغونلوغومو آنلامیش کیمی،
- سنه نه اولدو؟ یاشاییرسان می هله؟
- هئچ
- چوخ یاخچی، فرصت تاپدیغیمدا سنه تلفن ووراجاغام.
- آخشامین خیر اولسون
دئیه تلفون دانیشمامیزی کسدیم.
اختیارسیز یاتاغین اوستونده اوزانیب گؤزلریمی سقفه تیکدیم. سحردن آخشاما داش داشیمیش کیمی یورقونلوق حس ائدیردیم. نفسیم آغیر گلیردی. بئنیمده، تانیمادیغیم، کیم اولوب، نه چی اولدوغونو بیلمه دیگیم، شکلینی قیافه سینی تجسم ائده بیلمه دیگیم بیر فیروز ایله دانیشیقلاریم، اؤز اختیاریمدا اولمادان بئنیمی یئییردی.
- گئده، باشی - گؤتو بیر کیوسکوچوسون دا، آخی سن کیمسن کی...؟
- جهندم اول گئده، من اینفورماتیک مهندسی یم.
- منه باخ، منیم عشقیمین آراسینا گیرمه ها، یوخسا پیس گؤررسن!
- گئده، آنیتا منیم نئچه ایللیک یولداشیمدیر. سن هایاندان تاپیلدین چیخدین؟ سیسقا!
- دئمک کی آنیتا سنی سئومیر، یوخسا نیه منیم ایله تانیشیردی؟؟؟؟
- سن هله اوشاقسان، او سنی سرییبدیر.
- من انسانی بیر باخیشدا تانییرام، آنیتا اوبیری آروادلار کیمی دگیل!
- آنیتا ایله بیرده تلفونلاشسان، قارنیوی جیرارام ها.......
گونلر، هفته لر، آیلار بئله کئچدی. هفته ده، اون گونده بیر یول آنیتا تلفن ائدیردی. بیر- ایکی کلمه ساغدان سولدان دانیشیردیق. بیر یکی یول دا بیرلیکده قهوه، یوخسا بیره ایچمه گه گئتدیک. آنجاق قهوه خانادان، یوخسا میخانادان چیخینجا، "گؤرووشه ریک" دئیه آییریلدی. زیلوسترن (ایل باشی) گئجه سی اوچون آلت اشتات (کؤهنه شهر) ده تاراققا پاتلاتماق اوچون قرارلاشدیغیمیزدا، "یعقین کی زیلوسترن گئجه سی چوخ ایچر، تاراققا پاتلاتاندان سونرا دا گئجه نین گئج ساعاتلاری اولار،" گل گئدک منیم ائویمه" دئیه راضیلاشدیرارام" فیکری ایله اؤزومو سئویندیرمیشدیم. آنجاق او گئجه ده هر زامان گؤروشدوگوموز کیمی کئچدی. آلت اشتات دا بیر میخانادا قرارلاشدیق، بیر ایکی بیره ایچدیکدن سونرا دویتچ کؤرپوسونون باشیندا ییغیشمیش جماعاتاتین ایچینه قاریشدیق. سس، کوو، شولوقلوق بیر بیرینه قاریشمیشدی. ایگنه آتماغا یئر یوخ ایدی. جوانلی -قوجالی، آروادلی - کیشی لی، سانکی کؤلن شهرینین هامیسی اورایا ییغیشمیشدی. "شولوقلوق ایچینده بیربیریمیزی ایتیره ریک" دئیه ماهانا ائدیب، آنیتانین الیندن توتماق ایسته ییردیم. آنجاق الیمین سویوق و ترله میش اولدوغو اوچون "الیندن توتارسام مندن چیمچه شر" قورخوسوندان اؤزومه بئله بیر جسارت وئره بیلمیردیم. ساعات اون ایکی یه یاخینلاشدیقجا اؤزومده قورخو ایله قاریشمیش بیر هؤوشنه حس ائدیردیم. "آنیتانی بو گئجه ائوه آپاراجاغا" فیکرینین هؤوشنه سی ایله تانیمادیغیم بیر قورخو بیربیرینه قاریشمیشدی. ساعات اون ایکی نی چتینلیک ایله گؤزله یه بیلدیم. بیرینجی تاراققا پاتلایینجا آنیتا دؤنوب قوللارینی بوینوما سالیب، اوزومدن اؤپرکن "تازا ایلین موبارک اولسون" دئدی. من ایسه تاراققالارین پاتلاماسی ایله عراق ین ساواش اوچاقلارینین شهری بمبلادیغی قورخوسوندان آز قالسین شالواریمی باتیراجاق ایدیم. بوتون بدنیم تیر- تیر تیتره ییردی. جانیما بیر اوشوتمه دولموشدو. آیاق اوسته دورا بیلمیردیم. بوتون جماعات "چیغیرا- باغیرا شادلیق و شنلیک ائتمکده ایدی. هرکس پاتلاتدیغی تاراققاسینین نه قدر اوجالدیغینی هاوادا نئچه پارچایا بؤلوندوگونو، نئچه رنگ ده و نئچه ثانیه ایشیق ساچیدیغینن سئیرینه دالمیش ایکن، من تاراققالاردان چیخان باروتون قوخوسوندان بوغولور کیمی اولوردوم. آنیتا شولوقلوغون ایچینده سئوینجیندن، "هوررا" دئیه باغیراراق تاراققالارینی پاتلاتماقدا ایدی. دقتی منده دگیل ایدی. آنجاق من اؤزومو آیاق اوستونده توتابیلمیردیم. باشیمدان آشاغی یاییلان آغری اورک بولانماسینا، قارین عضله لریمین سیخیشماسینا سبب اولوردو. اورک بولانماسینی توتماغا چالیشیردیم. بیر ایکی دقیقه سونرا آرتیق طاقتیم سونا گلدی. اؤزومو توتابیلمه دیم. سویوق و نم آسفالتین اوستونده اوتوردوم. آغزیمی کؤرپونون بارماقلیقلارینین آراسیندان ائشیگه توتوب آجی آجی قوسماغا باشلادیم. بوتون اوست - باشیم باتدی. آنیتا چیگینیمی اوغوشدوراراق نه اولدوغونو سوروشدو. اونا دا دئیه بیله جگیم بیر جوابیم یوخ ایدی. اؤزوم ده منه نه اولدوغونو آنلایا بیلمیردیم. آنیتا اؤنده من آرخاسیندا، جماعاتین ایچینده اؤزوموزه چتینلیک ایله یول آچا آچا کؤرپونون باشینا دک گلیب، ماریتیم هتل ین قاباغینداکی تاکسی دوراغینا یئتیشینجه یه قدر اؤلوملره گئدیب گلدیم. دوراقدا تاکسی یوخ ایدی. ایلک گلن تاکسی نی گؤزله مک اوچون اوردا دورماق زوروندا ایدیک. آنیتا تاسف ایله اوزومه باخیب، گئنه سوروشدو.
- نه اولدو سنه؟
- بیلمیرم.
خسته خانایا می آپاریم سنی؟
- یوخ، ائوه یئتیشسم یتئر.
- او زامان ایلک گلن تاکسی ایله سن ائوه گئت. حیف اولدو، بو آخشام اریم ایله تانیشدیرماق ایسته ییردیم سنی، ساعات بیرده "دراخن هاوس" میخاناسیندا قراریمیز وار، اورایا گلجک. بو آخشام یاخچی فرصت ایدی، تانیشاردینیز، بیر - ایکی کلمه دانیشاردینیز، او دا اجتماعی موضوعلارا ماراقلی دیر....
ایلک تاکسی نین یاخینلاشدیغینی گؤرونجه، آنیتانین گؤزومدن ایچیمده کئچنلری آوخویابیلمه مه سی اوچون اونون اوزونه باخمادان، حتی ال بئله وئرمه دن
- یاخچی، گئجه ن خیر اولسون.
دئیه آییریلیب تاکسیا ساری قاچدیم.
تاکسینین قاپیسینی آچینجا سوروجوسونو اوزاقدان تانیدیغیمی حس ائتدیم. بیزلردن اولسا ایدی گرک. قارا قاباق، چیرکین بیر کیشی ایدی، آلینینداکی قیریشلارینی ایلک باخیشدا گؤرمه مک امکانسیز ایدی. اوردلاری شیشگین، سانکی هر اوردوندا بیر یومورتا گیزلتمیش ایدی. چاتیق قاشلارینین آلتیندا، ایکی قارا مینجیق کیمی گؤزلریندن غضب فیشقیریردی. او ایسه منیم کئفلی اولدوغومو ظن ائدیب، اوست باشیما آشاغیدان یوخاری باخاراق:
- آیاق اوسته دورابیلمیرسن، هر یئرین ده کر- کثافت دیر، منیم ماشینیمی باتیرارسان.
دئیه منی میندیرمکدن امتناع ائتمه گه چالیشدی.
اؤز دیلیمیزده دانیشاراق:
- قارداش باغیشلا. من کئفلی دگیلم. بیلمیرم نه اولدو بلکه زهیرلنمیشم. اورگیم بولاندی.
بیر نئچه ثانیه فیکیره دالمیش کیمی سول الی ایله شیشگین اوردونون ساغ طرفینی یوخاریدان آشاغی ساری تومارلادیقدان سونرا، آغزینی یاییب، دوداقلارینی بیر- بیرینین اوستونه سیخاراق ایچیندن اود چیخیر کیمی بیر نفس پوسگوردو. آجی بیر لحن ده:
- یاخچی، مینمه هله، دور بیر آز.
ماشیندان ائنیب ماشینین دالی جعبه سینی آچیب بؤیوک بیر دستمال گئتیریب صندلین اوستونه سردی. بو آرادا آنیتا منه یاردیم ائتمک اوچون یاخینا گلدی. آنجاق اونو گؤرمور کیمی، اؤنمسه مه دیم. اوزونه باخماق ایسته میردیم آرتیق.
تاکسی شوفری آجی بیر لحن ایله:
- یاخچی، اوتور، آنجاق دققت ائله ماشینیمی باتیرما.
باشیمی قاوزاییب آنیتانین اوزونه باخمادان، یالنیز ایستکسیزجه ال ترپتمه سی ایله خداحافظلیک ائدیب، ماشینا اوتوردوم. سون دئدیگی سؤزونو بئینیمده خیردالایا بیلمیردیم.:
"آنلایابیلمیرم، نئجه یعنی بو آخشام سنی اریم ایله تانیشدیرماق ایسته ییردیم......، ارین وارسا منی نیه آوارا ائدیرسن؟ زیرت ها زیرت تلفن، سلام، نه وار نه یوخ؟ نه لر ائله ییرس؟ بوش بوش سؤزلر، اوندان سونرا خداحافظ. گل گئدک میخانادا بیره ایچک، اوندان سونرا خداحافظ. گل گئدک راینین قیراغیندا گزک، اونان سونرا خداحافظ. گل گئدک ایل باشیندا تاراققا پاتلاتاق، اوندان سونرا دا سنی اریم ایه تانیشدیریم......قوی جهندم اولسون ائی......من آخماغام، پاخمایام نه یم؟ ..........آلله اکبر ها.......آنلایابیلمیرم. آخی بو آرواد سویقونچودا دگیل، ایچدیگی بیره سینین پولونو اؤزو وئریر. مندن گؤزلدیگی بیر شئی یوخدور......یا دلی دیر، یا دا منده آختاردیغی بیر شئی وار......مندن نه آختارابیلر کی؟
"سنی اریم ایله تانیشدیرماق ایسته ییردیم." دئمک کی ارینه ده مندن بیر شئلر دئییب......"
تاکسی شوفری دؤنوب گؤزونون قیراغی ایله بیر اوزومه باخدی. آنجاق گؤزونون گوشه سیندن ائله بیر گولوش فیشقیردی کی من ده اونون ایله بیرلیکده قاققا باسیب گولمه گه باشلادیم. نئچه دقیقه ایکیمیزده گولوردوک. آنجاق نیه گولدوگوموزو بیلمیردیم. دئملی بو بئینیمده کئچنلری اونون دا ائشیده بیله جگی قدر اوجا بیر سس ایله فیکیرلشمیشم.
- همشهری، نئچه ایلدیر بورداسان؟
- ایل اولماییب.
- آلمان کولتورونو تانیمیرسان دئیه سن.
- تانیمیرام.
- او خانیم ایله تازا تانیشیبسان؟
- اوچ آیدیر منی آوارا ائیله ییب.
- اقامت سورونون وار؟
- یوخ، آمما ائله - بئله تانیشدیق دا.
- هن، سن بیزلره باخما، قیزی گؤزو باغلی اره وئررلر، آلماندا بیر آرواد بیر کیشینی یاخیندان، یاخچی تانیمازسا اونا یاخین گلمز. اوره گی قیزدیقجا، اطمینان تاپدیغی اؤلچوده یاخینلاشار.
- بابا، اوچ آیدان سونرا ایندی "منیم اریم وار" دئییر.
- او سنی سیناماق ایسته ییر.
- نئجه یعنی سیناماق ایسته ییر؟
- سنینن اونو دوغرودان سئودیگینی، یوخسا یالنیز آلتینا باسماق ایسته دیگینی سیناماق ایسته ییر؟
- بیر کیشی سئودیگی آرواد ایله یاتاغا گیرر دا!
چوخ تمکینلی بیر لحن ایله:
- سئودیگی آرواد ایله، بلی!........... اونو سئودیگینه آرخایینسان؟
- هن!
- نه تهر سئویرسن؟
- سئویرم دا!
گئنه آغیر و تمکینلی بیر لحن ده:
بیر اوشاغین نه نه سینی سئودیگی کیمی سئویرسن؟ یوخسا بیر کئچینین بالاسینی سئودیگی کیمی؟
- ها ها ها ها ....
آجی بیر لحن ایله:
- گولمه، جیددی سوروشورام. سئومگین نه دئمک اولدوغونو بیلیرسن می؟ بیر اوشاق دا دوندورمانی سئودیگیندن سؤز ائدر. بیر جوان دا بیر موزیک پارچاسینی سئودیگیندن دانیشابیلر. بیر چوخ انسان بیر فوتبالیستی، یوخسا بیر سیناما آکتؤرونو سئودیگینی ادعا ائدر. شکنجه اولونموش بیر انسان دا سونرالاری شکنجه ائله یه نه اورک باغلایابیلر و اونو سئودیگینی ظن ائدر. کیشیلردن بیر پاراسی آروادینا هر گون اهانت ائدر، توهین ائدر، حتی دؤگر، آنجاق آرواد آیریلیب یاخاسینی قورتارماق ایسته دیگینده، کیشی اونو سئودیگینی حس ائدر، "سنی سئویرم" دئیه یالوارماغا باشلار. سن سئومکدن دانیشدیغیندا نه یی قصد ائدیرسن؟
هئچ بیر شئی دئیه بیلمه دیم، آنجاق دوداغیمی بوزدوم.
- یئتیشمیش بیر انسانین سئومگی بونلارین هامیسیندان فرقلی دیر. سئومک پایلاشابیلمک دیر، سئومک مسئولیت حیسسی دیر، سئومک بیر انسانی آنلایابیلمکده دیر، سئومک بیر انسانین دویغولارینی، بیر بیگانه کیمی یوخ، اونون حس ائتدیگی کیمی حس ائده بیلمک گوجودور. سئومک بیر انسانی، بوتون یاخچی و قولای خصوصیالتارینا قارشین بیر بوتون اولاراق، وار اولدوغو کیمی قبول ائده بیلمک گوجو دور. سئومک بیر انسانین ساغلیغینا، شنلیگینیه، راحالیغینا امکان یارادابیلمک دیر. سئومک بیر وارلیغین دیرچلمه سی، گلیشمه سی اوچون امکان یارادابیلمک گوجودور.
اؤز ایچیمده:
- پاهوووووو!؟
- بوتون بونلار بیر یانا، او سنین، اونا بولاشدیرابیله جگین، بیر خسته لیگین اولمادیغینی هاردان بیلسین؟ هپاتیت؟ ائدز؟ سفلیس؟ اونون ایله نه جور بیر یاشاییش سوره جگینی هاردان بیلسین؟ اورک باغلاسین، سنه یاخینلاشسین، سن ایله یاتاغا گیرسین، سونرا بیراخیب گئدیب آیریسنی آختاراسان؟ نه جور اطمینان وئره بیلیرسن اونا؟ سندن ساغلیق تستی ایسته سین؟ یوخسا اؤزون ساغلیق تستی ائله تدیرجک قدر مسئولیت حیسینه صاحب سن؟ بو ایشی اؤزون گؤررسن. یوخسا...... هله گؤزله، گؤزله، چوخ گؤزله یجکسن! سونوندا او سندن ساغلیق تستی ایسته یه جک اولورسا، دئملی سنین بو قدر مسئولیت دویغون اولمادیغینی دا سینامیش اولاجاق. او سندن ساغلیق تستی ایسته یه جک یئره قدر گتیررسن ایشی، او زامان .......یوخودا گؤررسن.
- من ده اوندان ساغلیق تستی ایسته رم.
- آرخایین اول، اونون ساغلیق تستی حاظیر دیر. سنین مسئولیت دویغونو سیناماق ایسته ییر.
ایندیه قدر بئله بیر شئی ذهنیمه گلمه میشدی. بیر آرود ایله تانیشدیغیمدا، ایلک ذهنیمه گلن شئ، اونون ایله یاتاغا گیرمک اولاردی. بیر آروادین دا مندن گؤزله دیکلری اولابیلدیگینی، دیله گئتیرمدیگی دویغولاری اولابیلدیگینی بیلمیردیم. بیر آرواد ایله یاتاغا گیرمگیمین سونوجلاری اولابیله جگینی، بو سونجلار قارشیسیندا مسئول اولاجاغیمی، هئچ بیر زامان ذهنیمه گتیره بیلمه میشدیم. آنجاق بیر کیشینین آرواددان گؤزله دیکلرینی بیلیردیم. تاکسی شوفرینین بو دئدیکلرینین جوابیندا بیر سؤز تاپابیلمدیم. باشیمی آشاغی سالیب، ساغ الیمین باش بارماغینین اوجو ایله سول الیمین باش بارماغینین دیرناغینی سیغالاماغا باشلادیم. "من نه قدر قانماز بیر ائششک ایمیشم. آی آلله، بو قاراقاباق، چیرکین تاکسی شوفرینین ایچی نه قدر درین ایمیش؟ ظاهیری نه قدر گوبوت اولسا دا ایچی چوخ یوموشاق، چوخ مهربان بیر انسانا بنزییر." دئیه فیکیرلشیردیم. اوزون بیر سوسقونلوقدان سونرا ناویگاتسیون "مقصدینیزه چاتدینیز" دئیینجه شوفر ماشینی ساخلادی. تاکسی متر ده گؤردوگوم اون اوچ اویرو قیرخ سنتی حسابلاماسی اوچون بیر ایگیرمی اویرولوق وئردیم. تاکسی شوفری اون ایرو گئری وئررکن، گئنه او آجی لحنی ایله:
- اون اویرو یئتر.
دئییب، دریندن باخان مینجیق کیمی گؤزلرینی گؤزومون ایچینه تیکتی:
- گئت بیرآز فیکیرلش!
بو ناغیلین اوچونجو بؤلومو وار


text:
جیمز کلرک ماکسول
جیمز کلرک ماکسول (اینگیلیسجه: James Clerk Maxwell) ایسکاتلندلی بیلیم اینسانی. ۱۳ ژوئن ۱۸۳۱ تاریخینده دۆنیایا گؤز آچیب. ۴۸ ایل عومر ائلهییب و ۵ نوامبر ۱۸۷۹ میلادی تاریخینده وفات ائدیب. جیمز کلرک ماکسول ادینبروق بیلیمیوردودا درس اوْخویوب. اوْ ریاضیات و فیزیک ساحهسینده چالیشیب.
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«جیمز کلرک ماکسول»، مقالهسیندن گؤتورولوبدور.( ۷ سپتامبر ۲۰۱۷ تاریخینده یوْخلانیلیبدیر).
قارداش پروژهلرده جیمز کلرک ماکسول گؤره داها آرتیق بیلگیلر تاپابیلرسینیز.
جیمز کلرک ماکسول


text:
خاتینی نینگ بویره گی نی یاشیرینچه ساتدی
اوشبو حادثه هندوستانده یوز بیردی
هندوستان نینگ بنگال ایالتیده پولیس الده تیب خاتینی نینگ بویره گی نی ساتگن ایرکک نی اوشله دی.
ییگیرمه سککیز یاشلی عیال ریتا سرکار ایککی ییل آلدین قارنیده آغریق باشله لیگی اوچون ایری نینگ اونی کلکته ده گی خصوصی بیر کسلخانه گه آلیب بارگن لیگی نی بیلدیردی.
ریتا سرکار, "داکتر لر, اپندکس عملیاتی قیلگن لیک لری نی بیلدیردی" دییه قید ایتدی.
اوشبو عیال نینگ ایری خاتینی نینگ خودی منه شوو عملیات توغری سیده باشقه کیشی لر گه بحث ایتمس لیگی نی طلب ایتگن.
ریتا سرکار نینگ قارنیده گی آغریق اوتیب کیتمه گچ, قرینداش – اوروغ لری اونی کسلخانه گه آلیب بارگن.
کسلخانه ده گی طبی تیکشیرو لرده اوشبو عیال نینگ اونگ بویره گی نینگ بولمه گی انیقلنگن.
هندوستانلیک ایرکک نینگ خاتینی نینگ بویره گی نی یاشیرینچه بیر تاجر گه ساتگن لیگی انیقلندی.
ریتا سرکار, اقتصادی امکانیت لری نینگ یخشی بولمه گن لیگی اوچون اونینگ عایله سی نینگ کیاویگه وعده قیلگن قلین (قریب اوچ مینگ دالر) نی بیره آلمه گن لیگی سببلی ایری نینگ بونده ی بیر ایش قیلگن لیگی نی بیلدیرماقده.
هندوستانده قیز تامانی کیاو گه معلوم بیر مقدار قلین بیره دی.


text:
ناغارا
ناغارا - ضربلی موسیقی آلتی.
ایچیندهکیلر
تاریخچه[دَییشدیر]
اوّللر اوْنون اۆزونه قورد دریسی چکیلرمیش. نظامی گنجوی ناغارانی بئله تصویر اتمیشدیر:
جوشدو قورد گؤنوندن اوْلان ناغارا،
دونیانین بینینی گتیردی زارا.[۱]
سؤز آچیمی[دَییشدیر]
"ناغارا" عربجه "وۇرماق" دمکدیر [۲]. سؤزون تۆرکجه قارشیلیغی "بارابان" [۳]، "داوول" و "تبیل" سؤزلریدیر.
قورولوشو[دَییشدیر]
بۇ آلت، اساساً، ایکی قورولوشدا مؤوجوددور:
- بیروزلو - قوشا ناغارا، ناغارازهن، تبیل، دف، قاوال؛
- ایکیوزلو - بؤیوک ناغارا (کوس ناغارا)، جوره ناغارا و قولتوق ناغارا [۴]-
ناغارالار آراسیندا ان چوْخ یاییلانی قولتوق ناغارا و قوشا ناغارا حساب ائدیلیر.
چالینما قایداسی[دَییشدیر]
ناغارا آغاج اۆفلهمه آلتلرین (زورنا، بالابان، توتک)، هم ده سازین چالغیسینی مۆشایعت ادیر. ناغارانی سوْل قولتوغون آلتیندا توتوب چالیرلار. موسیقی آلتلریندن هانسی بیرینین چالغیسینی مۆشایعت ادجییندن وابسته اوْلاراق ناغارانین ال ایله (بارماقلار)، یوخسا آغاج چوبوقلارلا چالیناجاغی بللی ائدیلیر. اگر بالابان (سوْن زامانلار هم ده کلارنت)، یا دا آشیق سازینین چالغیسی مۆشایعت ادیلهجکسه، ناغارا دا اوْووجون ایچی و بارماقلارلا چالیناجاقدیر. اگر زورنا چالغیسینی (هم ده آچیق هاوادا) مۆشایعت ائتمک لازیم گلیرسه، اوْ زامان دریلر اۆزرینه آغاجلا ضربلر وورولور.[۵]
تۆره لری[دَییشدیر]
حجمیندن (بؤیوکلویوندن) وابسته اوْلاراق ناغارا مۆختلیف نؤعلره آیریلیر:
- کوس (بؤیوک ناغارا)
- بالا ناغارا یا دا جوره ناغارا
- کیچیک ناغارا.
== ایستینادلار ==
- ↑ آذربایجان قدیمی موسیقی آتلاسی - قوشا ناغارا
- ↑ سوان نیشانیان - چاغداش تورکچنین اتیمولوژیسی
- ↑ ماکس فاسمر. روس دیلینین اتیمولوژی سؤزلویو - بارابان
- ↑ آذربایجان قدیمی موسیقی آتلاسی - موسیقی مدنیتیمیزین تاریخیندن
- ↑ افراسیاب بدلبیلی. ایضاحلی مونوقرافیک موسیقی لوغتی - ناغارا


text:
- «حاجی کورسان، اؤلوسن، گئت ائوینده اول دا، ایستیسن قانین سالاسان مَم باشیما… ورثهنه دییَه دیریلدهسن؟»
مئیدانا یئتیشمهمیش، دایانیب باخیر. ائله فیر-فیرالارا زیللهنیبکی، گویا دونیانین هر هانسی بیر هنرینین شاهاثریدیر.
اوغرونجا قاپینی آچیب، بویلانیب، کوچهنین ساغ- سولونا باخیر. آتاسیندان خبر- اَتر یوخدور. آناسینین سسی گلیر.
«بالا گل گئت ایچری. سنه دئمهمیشم، بوحسوز، کوتسوز ائشییه چیخما. اؤسگورمهن خورزهیه دؤنسه، کیم سنی حکیملره دولاندیراجاخ؟ چرشنبه آخشامیدی، حاجی قویماز تئز گلسین. صاباح دایین گلر، دئیرم آپارار»
قاپینی ایشگیللهییب، کردیلرین ایچینده تللهنمیش قاری تپیکلهییر. رزین چکمهسی قار اوستونده یول- یول ایز بوراخیر. اؤسگوره- اؤسگوره مطبخه دوغرو گلیر. آناسینین الینده میس کفگیر، مطبخه کئچیر. اویسا قاپیدا دایانیب، دووارلارینی هیس باسمیس، یاری- قارانلیق مطبخه باخیر. مطبخین ایستی هاواسی اوزونه توخوندوقدا بورنونون لیلیغینی آخیندیریر. الینین دالیسیایلا بورنونو سیلیب، الینی شالوارینا چکیر. آناسی بئلینه دویونلهمیش چادیراسینین اوجویلا اونون الینی، سونرا دا بورنونو سیلیر. اویسا اوجاق اوستونده قاینایان دویونون اییسینی درین نفسله ایچینه چکیر.
- «تویوخ- پیللوو دی؟»
آناسیدان سس چیخمیر. اونون سسینی ائشیتمهمیش کیمی، اودوندان قورولموش اوجاغینین اوستونده قاینار قازانین باشیندا دایانیب، کفگیری قازاندا دولاندیریر. کردینین قیراغینا گئری دؤنوب، چکمهسینین اوجویلا قار قالاغیندا سیچان یوواسی بویدا بیر دلیک دئشیر. جانی گیزیلدهییر. حیطین قوزهئینده، پنجرهلری آغ پردهلرله اؤرتولموش تنهبینین قاباغیندا، آینا کیمی پاریلدایان بوزون اوستونده زویولداق گئدیر. گئنه آناسینین سسی گلیر: «بالا گل گِئچ ائوه، ائله اویوموز قالیب بو عزیز گونده سنی سینیخچیلارا دولاندیراخ»
بورنونو چکه- چکه اَل اوتاغینا ساری گئدیر. اوندان ایکی یاش کیچیک باجیسی پنجرهنین هئرهسینده ایکی گولدانین آراسیندا اوتوروب، بیر یؤنونده شمعدانی گولدانی، بیر یؤنونده عطیرشاهی، اوزونو پنجرهنین شوشهسینه دایاییب. شوشه دالیسیندا، باجیسینین یاستیلانمیش آغیز- بورنونا گولمهیی توتور. پیللهلری یوخاری قالخیب، ائیواندان ایچری گئچمهدن حیطدن اوزونو شوشهیه دایاییر. آغیز- بورنونا بوز یاپیشیر دئیهسن. باجیسی پنجره دالیسیندان گولور. آناسی گئنه ده مطباخین قاپیسینین آچیق تاییندان ائیوانا ساری بویلانیر: «بالا بیر قالاخ دا اودون آپار ایچری»
کیشی میخ کیمی مئیدانین اؤنونده دایانیب. قوللارینی ائله آچیب کی، دئیهسن مئیدانین بوتون فیرفیرالاری ایندی قاچیب اونون باغرینا گیرهجکلر. پیادا یولوندان کئچن ایکی جوان قیز کیشییه باخیب، گولوشورلر.
- «ائله بی آدم آهنیدی»
- «آدم آهنی یوخ، یورقانعلی»
- «ائلهبی یازیغی بوران آپاریر»
- «بویوح مامام دئییی بعضی کتتیلره یای- قیش فرق ائلهمز. قالین پالتار گییَللر.یایدا ایسسیدَن ساخلار، قیشدا سویوخدان»
- «آخی عَغیلی! بینین هاراسی کتتییه بنزیی؟»
- «کتتییه ده بنزهمهسه یورقانعلییه کی بنزیی. بویوح مامام دئییر کی یورقانعلی بی آزار یئکه پر بی دلی کیشیایدی. یایین جیزلاماسیندا دا یورقان کیمین پالتارین ایینیدن چیخاتمازدی. هله دئیی کی پوللارین دا تیکردی یورقان کیمین پالتارینا»
- «بَ حاماما گئدنده نئینردی؟»
قیزلار گوله- گوله مئیداننان اوزاقلاشیرلار. کیشی مئیدانین اورتاسیندا ستارین یاشیل فیرفیراسینا باخیر. ستارین فیرفیرالارینین واییلدیسینا اورهیی کئچر. اؤزونو اودا- کؤزه وورسایدی دا هئچ واخت دوزلتدییی فیرفیرالار اونون فیرفیرالاری کیمی واییلدامازدی.
معلیم: «بویون اوخودوغوموز درسی بیر دفعه اوزونن اوخویون. جینقیریز چیخماسین، اورهییزده اوخویون هااا. اون دقیقه گؤزلریمی یومورام. سورا هامیزدان بیر به بیر سوروشاجایام.»
ستار کیتابینین آراسینداکی یاشیل رنگلی کاغیذی اونا گؤستریب، گولور: «فیرفیرا کاغاذی…»
معللیم اللرینی یومورقلاییب، باشینی یوموروقلارینین اوستونه قویور. اویسا ستارین قولاغینا پیچیلداییر: «ایکی هفرح شارینان عوضلییخ؟»
ستار قاشلارینی یوخاری چکیب، اوووجونو آچیر. بیر جوت باشماق میخی ستارین اووجونون ایچینده دئیهسن اونون اوزونه گولور.
«سن ده بی وَرخ کیتابیننان جیر. ایکیمیزده دوزهدَخ»
کیتابینی آچیب بیرینجی صفحهسینی جیریر. صفحهنین بیر بوجاغیندان یاپیشیب، قاتلاییر. نئچه دفعه ایکی دیرناق آراسیندا کاغیذی اوتولهییر. مربعدن آرتیق قالان بؤلومو دیرناق آراسیندا اوتولهییب، آستاجا جیریر. مربع-نین ایکی بوجاغینی بیر بیرینه یاپیشدیرییب، الینی کاغیذین اوستونه چکیر. کاغیذین بوکولو یئری اوطولهنیب، خط دوشور. خطلری یارییاجان جیریر. بیر داها جیریلمامیش بوجاقلاری بیر- بیرینه یاپیشدیریب، یئنه ده الیایله کاغیذی اوطولهییب، خطلری یارییاجان جیریب، دؤرد بوجاغی بیر یئرده، کاغیذین اورتاسیندا بیر-بیرینه یاپیشدیریب: «میخی وئر» دئییر. ستار رنگلی کاغیذی جیریلماسین دئیه، آستا- آستا ایکی دیرناغینین آراسینا چکیر. ستار فیرفیرا دوزلتمک اوستاسیدیر، آمما هئچ واخت تلهسیک ایشینن آراسی یوخدور. ستار کاغیذلارین بوجاقلارینی اورتایا ییغمامیش، اویسا پرچمی مئیدانینین باشینداکی میداد سیلهنی دیشیایله قوپاردیب، میخی میدادین باشینا تاخیب، فیرفیراسین پوفلهییر. نارین- نارین گولور. ستار میخی فیرفیرانین اورتاسینا تاخاندا زنگ چالینیر. معلیم بیر گؤزو یومولو، بیر گؤزو آچیق باشینی قالدیریب، یئریندن قالخییب، کیلاسدان چیخار- چیخماز ایکیسی ده حیطه ساری قاچیرلار. قاچماقدا ستارینا آیاغینا چاتمیر. اونا گؤره ده ستارین فیرفیراسی بتردن واییلداییر. قاچا- قاچا اؤزونه ستارا یئتیریر. فیرفیراسی فیرلاندیقجا، واییلدیسی قالخدیقجا گولور. قوشا گَزهن اؤیرنجیلری ایتهلهییب، بیریئره ییغیشمیش اؤیرنجیلرین آراسیندان ووروب، چیخیر؛ حیطین یوخاری باشینا قاچیر. بیر آندا ناظیم قولوندان یاپیشیب، اونو قاچماقدان دایاندیریر: « اوغول او ندی الینده؟»
ناظیمین سسی ده هئیکلی کیمی هئیبتلی دیر. اورهیینه قورخو سالیر. رنگی بوزاریر. ستار فیرفیراسینی دالیسیندا گیزلهدیر.
«آ… هئش زات… فیرفیرادی. اؤزوموز دوزتمیشیخ آ…»
ناظیم دقتله فیرفیراسینا باخیر. هؤلهسک بیر داها فیرفیرانی اونون الیندن چکیب دقتله باخیر. بیر آندا ناظیمین گؤزلری قان چاناغینا دؤنور. آز قالا تپهسینه چیخسین. بیردن- بیره بیر شاپالاغی اونون اوزونه یاتیردیر: «بازار یئتیمی… کیم سنه دئییب شاه-ین عکسینن فیرفیرا دوزهلدهسن؟» شاپالاغین ضربهسیندن اوزونون دریسی دئیهسن یانیر. الینی اوزونه آپاراندا ناظیم اونو تپیکینین آلتینا سالیر…
اللرینی باشینا قویموش بیر هئیکل کیمی خیابانین اورتاسیندا دایانیب. بیر شئیدن قورخور دئیهسن. مئیدانی دؤور ووران وانت- پیکان-ین شوفری الینده بلندگو سسلهنیر: «حاجی عمی به نئییه بئله؟ فیر- فیرا گؤرمهمیشیسَن؟ خیابانین اورتاسیندا دورما. ماشین ویرارهااا… آش پئنجری ، دولما پئنجری… قیرمیزی بادیمجان… کدو… لوبیه… مالیمی اود ویردیم هاااااا…. گل آپار… بیر کیلونون پولونا اوش کیلو پئنجر آپار…. »
اَل اوتاغینین پنجرهسیندن باخیر. آناسی مطبخدان چیخیب، ماوالا گئدنده، کوتونو کورسونون اوستوندن گؤتوروب، تهسیک کوچه قاپیسینا ساری قاچیر. کوچهنین اورتاسینا قالانمیش قار اونون بویوندان اوجادی. قار قالاغینین او تایی گؤروشمور. یئرین زویوشکن اولدوغونا باخمایاراق، کوچهنی بیر باشا قاچیر. مقبرهنین آچیق قاپیسینین یانیندا دایانییب، اؤسگورور. خیابان دا، پیادا یولوکیمی قالابالیقدی. مقبره قاباغیندا دایانمیش فایتونون آلینی آینالی آتلارینا باخیر. آینانین اوستوندن ساللانمیش قیرمیزی قوتازلار آتلارین گؤزلرینین اوستونه تؤکولوب. قوتازلارین اورتاسیندا یاشیل دووانی گؤرونجه، الینی کوتونون آلتیندا یاخاسینا سانجاقلانمیش دووایلا، گؤز مینجیغیا چکیر. آتلار دئیهسن جئمیحدیلر. بیر بویدا، بیر بویادا. باخاندا بیر- بیریایلی دَییشیک دوشوردولر. آتاسی دا اونو کئچن ایل قیزیلجانین قیزدیرماسیندان اؤلن جئمیح قاراداشینی دَییشیک سالاردی. گاهدان اونو مصطفی سسلردی، قارداشینی مرتضی.
چهارراها ساری گئتمهیه ایکی هاوالی قالیب. گئنه ده اؤسگورور. گلدی- گئدر جماعتین آراسیندا سیخیلیر. ایینه سالماغا یئر یوخدی. خرزی بازارا گئتمهیه جان آتیر، آمما بازاردا ایتمکدن قورخور. گئری دؤنوب، خیابانی آتلاییب، یئره دوزولموش هفت تاراققالارا، فیشفیشالارا باخیر. بویدا اوندان آزجا بؤیوک بیر اوغلان: «آلمیسان چکیل قیراغا، خاخین یولونو توتما» دئییر. اویسا اللرینی جیبلرینه سوخور. اون شاهی بئله پولو یوخدور. یئره دوزولموش ماللارا باخا- باخا گئچیر. آینا، داراق، چاخچاخا، گلین، اوزوک، سیرغا… رنگ به رنگ فیرفیرالاری گؤرونجه آیاق ساخلاییر.
- «بیری نئچهدی؟»
- «اوچو بیر قیران»
اللرینی کوتونون جیبینه سوخوب، چیینلرینی یوخاری چکیر.
- «صاباح گلسن بیری اون شاهیدی»
- «من یاشیلین ایستییرم»
- «مورتوض بو اوغلان یاشیل فیرفیرا ایستیی»
حالواچینین تاباغینا دایانمیش آدداشی فیرفیرا ساتان اوغلانین سؤزونه هیر- هیر هیریلداییر. قابان دیشلرینه حالوا یاپیشیب. اوزون قیچلاریایلا آت النگهسی دیر دئیهسن. آدداشی تاباقدان بیر پارچا حالوا گؤتوروب، اونا ساری توتور. باشیایلا «ایستهمیرم» دئییر. بونونلا بئله آغزی ساخسی حالواسینا سولانیر. اؤسگورور.
- «پولون وار؟»
اللرینی جیبیندن چیخاردیر.
- «گِئیب گَتیررَم دا»
- «اون دَنه فیرفیرا ساتسان، بیرینی سنه موفته وئرهرم»
ستار یایین تعطیل گونلرینده کوچهلرینین باشیندا بیر چللک اوستونده اوتوروب، رنگ به رنگ فیرفیرالاری دیوارین دئشیکلرینه سوخوب، بیر تاباق شیرهباغلاوانی قوجاغیندا قویوب، ساتاردی.
- «ساتارام»
آت النگهسی «دالیمجا گل» دئییر. قوزو کیمی اونون آرخاسیندان گئدیر. آت النگهسی، یئرین زویولداق اولدوغونا باخمایاراق، اوزون آیاقلاریایلا یئکه آددیملار آتیر. نابلد بیر دربنده گیرنده، اویسا آیاق ساخلاییر. دربندین باشیندا دایانیر.
- «بیدی بیرادی، یئتیشدیخ»
ایچینده هؤوشنه وار. آتاسینین خبری اولسا…
- «اون دنه ساتسان، ایکیسین وئرهرم»
آت النگهسینین دالیسیجا دربندین اورتاسیندا ییخیق بیر دیوارین آرخاسینا کئچنده، قفیلدن آونو آت باسیر دئیهسن. آت النگهسینین اوزون قوللارینین، قیچلارینین آراسیندا چابالاییر، قورتولوب قاچماغا چالیشیر…
چارشابلی بیر خانیم قولوندان توتوب: «حاجی عمی! بیردا نئیه دوروبسان؟ آلـلاه ائلهمهمیش ماشین ویرار آخی… قوی سنی آپاریم پیادهرووا. »
آتاسی گیلانار آغاجینین نازیک شووویله آیاقلارینا، دیزلرینه چالیر. شوو جانینا توخونمادان هاوادا سسلهنیر. ششوش… ششوش… ششوش…..جانی آغرییر. آجیشیر.
ستارین یاشیل فیرفیراسینین وییلدیسی قولاغیندا. دیزلری تیترهییر. خیابانین اورتاسیندا یئره اوتورور. چارشابلی خانیم قولوندان یاپیشیب، اونو پیادا یولونا کئچیریرنده، قولونداکی قولباغیندا یازیلمیش تئلفون نومرهسینی گؤرور.
- «حاجی عمی قولونداکی ائویزین تئلفون شمارهسیدی؟»
- «من ده یاشیل فیرفیرا آلاجایام»
کیشینین گوزم شالی مئیدانین قیراغیندا، فیرفیرالارین آیاغینین آلتینا یئره دوشوب. هاوادا بیر اسیم یئل بئله یوخدور …|
۹۳٫۵٫۴


text:
شانلی شرف شهرت منیم ائلیمده
شیرین باللی تاتلی یاساق دیلیمده
ایگید سایاق بوغولوبدی سئلیمده
آجی زَهر دیلیمیزده نار اولسون
ایسته میین درده گیریفتار اولسون
آخسین بولاقلارین سرین سولاری
دولو اولسون خان نه نه نی چووالی
اوچماسین ائلیمین دایاق دوواری
اوجا ائلیم اوجالارا تای اولسون
ایسته مه ین درده گیریفتار اولسون
بیر گون اولار بیز بیربیره چاتاریق
آیریلیقین تام داشینی آتاریق
جانی جانا قانی قانا قاتاریق
بیزی آییرانین گونو تار اولسون
ایسته میین درده گرفتار اولسون
وطن اوچون گئری قالماز آیاغیم
وطن جانم وطن روحوم ٬ دایاغیم
بو وطن عشقینه چوخدور ماراغیم
وطنی سئومه یه ن کسه عار اولسون
ایسته میه ن درده گیریفتار اولسون
نوع مطلب :
برچسب ها :
شاهسون، السون، ال سون، ایل شاهسون، ایل شاهسون بغدادی، شاهسون بغدادی، سایت ایل شاهسون،
لینک های مرتبط :


text:
آردینی اوخو
نیویورک تایمز قئزئتینده یئر آلان مقالهده، بیر میلیون مسلمان اویغور تورکونون زورونلو ائییتیم کمپلرینده کمونیسم پروپاگانداسینا معروض قالدیغی، ایسلام اؤلکهلرینین ده بونا سس سیز قالدیغی سؤزلری یئر آلدی.
مصطفی آغیول طرفیندن قلمه آلینان مقالهده، دوغو تورکیستانین سینجان بؤلگهسیندهکی زورونلو ائییتیم کمپ لری، سوویتلر بیرلییینین کمونیست لیدری لئنینین باشلاتدیغی و استالینین سوردوردویو قولاق تاخیم آدالارینداکی زورونلو چالیشما کمپلرینه بئنزدیلدی.
سوویتلر بیرلییی طرفیندن قولاق تاخیم آدالاریندا سونو اؤلومله بیتن چالیشما کمپلرینده موخالیفلر اویقولانان بو وحشت ۱۹۷۳ ایلینده روس یازار آلکساندیر سولزهنیتسین طرفیندن یازیلان ‘قولاق آرشیپلاقو’ آدلی کیتابلا اورتایا چیخاریلمیشدی.
نیویورک تامیزین مقاله سینده سوویتلر بیرلییی کمونیست پارتیسینین ائتدیگی بو ایشکنجه ایندی باشقا بیر کمونیست پارتی طرفیندن سنّی مسلمان اویغور تورکلرینه قارشی اولوندوغوندا دیققت چَکدی.
" ایسلام اولکهلرى بونا سئسسیز "
دوغو تورکیستانین سینجان بؤلگهسینده قورولان چینین "ینئیدن ائییتیم کمپلری’نده بیر میلیون محبوس مسلمانا زورلا چین کمونیست پارتیسینی ساوونان ایدولوژیک دانیشیقلار، ماهنی لار دینلتیلدیگی، ایسلام اؤلکهلرینین بونا سئسسیز قالدیغی یازیلدی. مقاله ده، چینین دونیانین ایکینجی بویوک اقتصادی اولماسی و ایسلام اؤلکهلری تشکیلاتینا عضو اولان ۵۷ اؤلکهنین ۲۰سینین چینین اَن یاخشی تجارت اورتاغی اولماسی سببی ایله بو ظولمه سئسسیز قالدیقلاری و چینین بو اؤلکهلره سوس پایی اولاراق یاردیم ائتدیگی ادعا ائدیلدی. چینده مسلمانلارین ساققال وورماغی، اوروجلوق دا اوروج توتماسینین یاساق ائدیلدییی و مسلمانلارا یئمهسی حرام اولان دونگوز ائتی یئمی و الکل ایچمه گه زورلاندیغی بللی اولدو.
چینلی یئتکیلیلرین اویغورلار آراسینداکی ایفراطی لر طرفیندن آلارما گئچدیکلرینی سؤیلهدیکلری بیلدسرن مقالهده، بو اینسانلارین بیر آووج اولدوغونو و بونون سببینی ده مسلمانلارا ایللرجه اویغولانان باسقینین سونوجو اورتایا چیغتیغی بیلدیریلمیشدی..
چینین مسلمانلارا اویغولادیغی باسقیلارا قارشی یالنیزجا مالزیالی سیاستچی انور ابراهیم و پاکیستانین دین ایشلری باخانی نور حق قادری اعتراض ائتمیش، آنجاق سون زامانلاردا ایسلام ایشبیرلییی تشکیلاتی نین چینده مسلمانلارا قارشی توتوملارلا ایلگیلی خبرلربن جان سیخیجی اولدوغونو آچیقلادیغی وورغولاندی.


text:
شور تورکجهسی
شور تورکجهسی و یا شورجا (Шop Tили) شورلار طرفیندن دانیشیلان تورک لهجهلرینین سیبیر قروپونا باغلی، چاغداش تورک یازی دیللریندن بیریدیر. تووا تورکجهسینه چوخ بنزرلیک گؤستریر. خاکاس تورکلری کیمی اؤزلرینه تادار (تاتار) اینسان دئمکدهدیرلر. روسیهنین کئمئروو بؤلگهسینده 2840 نفر (2010 -نجو ایل) بو دیلی دانیشیر. بوگون شور تورکجهسی کئمئروو اونیوئرسیتئتینده اؤیرهدیلیر.
ایچیندهکیلر
الیفبا[دَییشدیر]
شور تورکجهسینین الیفباسی 10-نجو عصرین اورتالاریندا روس مسیحی میسیونئرلری طرفیندن اولوشدورولموشدور. 1929 دان 1939 قدر لاتین الیفباسی ایشلهدیب، سونرا تکرار روس-سووئت ایدارهسی باسقیسی ایله کیریل الیفباسینا کئچیلمیشدیر.
شور الیفباسیندا بو حرفلر واردیر:
ترانسکریپسیون:


text:
>
>
طنز
منصور له له ،نصرت خانی و کاکا باجی سینی بویوگ ائدمیشیدی.
واری گپ چالیردی هئچکس دا حق یوخیدی بئلسینه گپ چالا.
بیر گون نصرت خان بئلسینه دئدی : منصور! داها وضعینگ خوب الموش. بیر آت مالیات وئرسینگ .
منصور له له دئدی گپ یوخوم اما بیر شرط واروم.
نصرت خان دئدی نه شرطی ؟ منصور له له دئدی اینن بئله منه دئینگز منصور اشگ اوتاران.
کیخا دئدی نچین ؟
منصور دئدی من اتوز ایل دئر سیزه بویوگ ائدمیشم .
اینیان چز اشگ اوتاراسایدوم بیر زاد الموشدوم.
بئله معلوم من اینیان چز اشگ اوتاریرمیشام.
پس منین باقی خلقینگ فرقی ندیر؟
کیخا گولدی دئدی اوت دوشیدی دیلینگه که بئلمیزی یاندوردینگ.
گئد سمیر هئچنه وئرنگ.
له له :دایه،نوکر خانه زاد
بالدان شیرین (ص ۱۶) بریده کتاب


text:
آذربایجان ارمنی ایشغالینا، گناهسیز اینسانلارین قتله یئتیریلمهسینه قارشیدیر!
رئپورت خبر وئریر کی، بونو آذربایجانین بیرینجی ویتسه-پرزیدنتی مهریبان علیئوا اؤزونون رسمی تویتر میکروبلوگوندا یازیب.
«الله بالاجا زهرایا و بوتون شهیدلریمیزه رحمت ائلسین!»، - م.علیئوا علاوه ائدیب.
قید ائدک کی، ارمنیستان سلاحلی قولری ایولون ۴-ده ساعت ۲۰ رادهلرینده آذربایجانین ایشغال اولونموش اراضیلریندن فضولی رایونونون آلخانلی کندینین ملکی اهالیسینین و مولکی اوبیکتلرینین اراضیلرینی مینا و قومباراآتانلاردان آتشه توتاراق ملکی اهالینین قصداً اؤلدورولمهسی و وطنداشلارین شخصی ملکیتینده اولان املاکلارینین قصداً محو ائدیلمهسی مقصدیله نؤوبتی تخریبات تؤردیبلر. نتیجهده آلخانلی کند ساکینلری - ۱۹۶۶-جی ایل تولدلو آللاهوئردیئوا صاحبه ایدریس قیزی و اونون نوهسی ۲۰۱۶-جی ایل تولدلو قولیئوا زهرا النور قیزی هلاک اولوب، دیگر ملکی شخص ۱۹۶۵-جی ایل توللودلو قولیئوا سلمیناز ایلتیفات قیزی ایسه آغیر بدن خسارتلری آلاراق خسته خانایا یئرلشدیریلیب. همین فاکتلارلا باغلی فضولی رایون پروکورورلوغوندا جینایت مجللهسینین ۱۱۶.۰.۶ (سلاحلی مناقیشه زامانی حربی ضرورتدن ایرلی گلمهین گئنیش میقیاسلی داغینتیلار تؤرتمکله بین الخالق هومانیتار حقوق نورمالارینی پوزما)، ۱۱۶.۰.۷ (سلاحلی موناقیشه زامانی مدافعه اولونمایان اراضیلره، یاشاییش منطقهلرینه هجوم ائتمکله بین الخالق هومانیتار حقوق نورمالارینی پوزما)، ۱۱۶.۰.۸ (سلاحلی مناقیشه زامانی حربی هدف اولمایان، آیدین گؤرونن و فرقلندیریلن دینی، تحصیل، علم، خیرییه، طب اوبیکتلرینه، خسته و یارالیلارین یئرلشدیریلدیی یئرلره حربی ضرورت اولمادان هجوم ائتمکله بین الخالق هومانیتار حقوق نورمالارینی پوزما)، ۱۱۶.۰.۱۰ (سلاحلی مناقیشه زامانی ملکی اهالییه و یا دؤیوشلرده ایشتیراک ائتمهیهن آیری-آیری ملکی شخصلره هجوم ائتمکله بین الخالق هومانیتار حقوق نورمالارینی پوزما)، ۱۲۰.۲.۷ (ایکی و یا داها چوخ شخصی قصداً اؤلدورمه) ۲۹،۱۲۰.۲.۷ (ایکی و یا داها چوخ شخصی قصداً اؤلدورمهیه جهد) و ۱۲۰.۲.۱۲-جی (میللی، ایرقی، دینی اداوت و یا دوشمنچیلیک نیتی ایله قصداً آدام اؤلدورمه) مادهلری ایله جینایت ایشی باشلانیب، ایستینتاق آپاریلیر.


text:
Telenor Norway - Iphone 4 / 4S / 5 / 5C / 5S / 6 / 6S / SE
زمان لازم برای آنلاک: 1 تا 24 ساعت
وضعیت: آماده آنلاک
آنلاک آیفون Telenor Norway 4 / 4S / 5 / 5C / 5S - تلنور نروژ به صورت دائمی و آنلاک فکتوری
نام محصول : تلنور نروژ - Telenor Norway
دستگاه های قابل آنلاک : Iphone 4 Telenor Norway , Iphone 4S Telenor Norway , Iphone 5 Telenor Norway , Iphone 5C Telenor Norway , Iphone 5S Telenor Norway
توضیحات : این سرویس توسط شماره سریال گوشی انجام میشود ، به هیچ وجه نیاز به مراجعه حضوری نمیباشد ( البته مشتری برای اطمینان به صورت حضوری نیز میتواند مراجعه کند ) ، این روش تنها راه رسمی آنلاک فکتوری دائم Telenor Norway - تلنور نروژ میباشد .
کلمات کلیدی :آنلاک آیفون,آنلاک فکتوری آیفون,آنلاک وتلنور,آنلاک تلنور,آنلاک telenor,آنلاک telenor Norway ,آنلاک آیفون 4s telenor , آنلاک آیفون نروژ , Unlock Iphone telenor Norway , آنلاک telenor Clean , آنلاک آیفون شبکه تلنور نروژ , Iphone telenor , telenor, آنلاک فکتوری telenor , آنلاک telenor آیفون 4 , آنلاک telenor آیفون 4s , آنلاک Iphone 4 telenor Norway , آنلاک telenor Norway iphone4s , آنلاک telenor Norway iphone 5 , آنلاک فکتوری آیفون 5 نروژ , آنلاک نروژ آیفون , آنلاک همه اپراتور های نروژ , آنلاک سریع آیفون نروژ , آنلاک ارزان telenor Norway , آنلاک ارزان telenor نروژ,آنلاک ارزان تلنور نروژ, تلنور نروژ , telenor Norway ,آنلاک آیفون 5c telenor , آنلاک آیفون 5s telenor, آنلاک telenor آیفون 5c, آنلاک telenor آیفون 5s, آنلاک فکتوری آیفون 5c نروژ , آنلاک فکتوری آیفون 5s نروژ ,آنلاک telenor Norway iphone 5C ,آنلاک telenor Norway iphone 5S ,
نوشتن نظر


text:
ایردوغان امریکا قوشمه ایالتلرینی محکوم ایتدی
جمهور رئیس رجب طیب ایردوغان، تورکیه بویوک ملت مجلسیده حزبی نینگ جلسه سیده صحبت عملگه آشیردی.
جمهور رئیس رجب طیب ایردوغان، امریکا قوشمه ایالتلری نینگ بولووچی ترور تشکیلاتی PKK/KCK/PYD-YPG گه قورال یاردم ایتیش قراری نینگ، تورکیه نینگ هم بو اولکه گه قره ته تصمیم لریگه تاثیر قالدیریشیدن خبر بیردی.
جمهور رئیس و عدالت و توسعه حزبی باشلیغی رجب طیب ایردوغان، تورکیه بویوک ملت مجلسیده حزبی نینگ جلسه سیده گپیردی.
ایردوغان اوز صحبتیده، امریکا قوشمه ایالتی نینگ تروریزم گه قرشی کوره ش توغریسیده گی "ایککی یوزلی لیگی" گه اشاره قیلیب، عصرلردن بیری دولت عنعناتی گه صاحب بولمیش تورکیه نینگ تروریزم گه قرشی تورلی کوره ش آلیب باریشیدن خبر بیردی.
جمهور رئیس، امریکا قوشمه ایالتلرینی ناتو اعضالیگی و متفق لیک باعث مسؤلیت لی بیر شکلده یانداشوو ایچیده بولیش گه چقیردی.
ایردوغان؛
"بو قنقه ناتو اعضالیگی دیر. بیز بیر جایده ناتو اعضاسی بولسک، ناتونینگ ماده و حکوملری نیمه نرسه بولسک، تورکیه قنچه مراعات قیلسه امریکا قوشمه ایالتلری نینگ هم اوشنچه مراعات قیلیشی کیره ک. ناتو مساوی امریکا قوشمه ایالتلری ایمس دیر. برچه اولکه لرنینگ هر بیری امریکا قوشمه ایالتلری بیلن مساوی دیر. همه میز بیر شکلده مراعات قیلیشیمیز کیره ک" دیب ایتدی.
امریکا قوشمه ایالتلری نینگ هم PKK/KCK/PYD-YPG بیلن همده داعش بیلن همجهتلیک قیلگنی گه تماس قیلگن ایردوغان؛
نیجه ته داعش منسوبینی یوق قیلدینگیز؟ داعش لیکلرنی قیرگه سوق ایتدینگیز؟ او جایده قبول قیلینه دیگن هیچ بیر حقیقت ویا واقعه یوقدیر. بیز کیم نینگ کیم بیلن بولگنینی، کیم گه قیسی امکانیت نی بیرگنینی خبر بولیب قید آستی گه آلماقده میز. ایندی هیچ کیم نینگ داعش بهانه سیدن استفاده قیلیش گه حقی یوق. سوریه و عراقده گی داعش تیاتری نینگ ایندی آخر چاغی کیلگن. بولرنینگ پی کاکالیک ایکنلیگی بیلن تیگیشلی بیر نشانه کورمه دیک دیگنلر، کور ویا احماق بولمسه لر، یمان نیتلی دیرلر" دیدی.
منطقه ده تروریستلر بیلن بیرگه لیکده تصویر آلینگن امریکالیک قومندانلرنینگ بیاناتلرینی محکوم ایتگن ایردوغان؛
"بیزنی اورسه لر قتتیق جواب قیتره میز دیگنلر عمرلری بوییچه عثمانلی تیاغینی ییمه گنلری علنی دیر. تورکیه نی قوللرینی ساللب خواهله گن شکلده کیریب چیققن اولکه لر بیلن مقایسه قیلسه لر یقین پیتده اونقه بیر اولکه بولمه گنینی کوره دیلر. یانلریده تورگنلردن باشلب کورگن هر بیر تروریستنی خنثی قیله میز. او وقت تروریستلرنینگ یانیده تورمه گنلرینی فایده لریگه بولرلیگینی بیلیب قاله دیلر" دیب ایتدی.
ایردوغان جنابلری امریکا قوشمه ایالتلری خلقی گه خطاباً؛
امریکا قوشمه ایالتلری نینگ بودجه سیدن (ترور تشکیلاتیگه یاردم اوچون) چیققن بو پوللر امریکا قوشمه ایالتلری خلقی نینگ کیسه سیدن چیققن پوللر دیر. پو توغریده امریکا قوشمه ایالتلری نینگ خلقی نینگ با احساس لیگینی هم مطرح قیلماقچی من. شو وقت ملی بودجه دن بونقه پول نینگ چیقیشی با معنادیر" دیب افاده ایتیب شولرنی اظهار قیلدی.
تورک قوراللی کوچلری سوریه نینگ عفرین منطقه سیده"PKK/KCK/PYD-YPG و داعش ترور تشکیلاتلری منسوبلریگه قرشی دوست و قرینداش منطقه خلقینی زوروانلیک و ظلمدن قوتقریش اوچون 20 جنوریده آلیب باریلگن زیتون یاله سی عملیاتینی قاره له ماقچی بولگن لرگه هم عکس العمل کورستدی.
ایردوغان؛
"بو عملیات باعث هنوز هم اولکه میزنی عیبله گنلر اولاً منطقه ده گی تونللر، قلعه لرق ورال بیلن مسلح بولگن قشلاقلرگه قره سینلر. اورته ده گی تصویرگه بناً تیارگرلیکلرنینگ اولکه میزگه قره ته بولمه گنینی ادعا قیلگنلر بولسه اولرگه ایتیلاتگن گپ یوق" دیدی.


text:
سانت خئان د آلاکانت
سانت خئان د آلاکانت (ایسپانجا: Sant Joan d'Alacant) ایسپانیادا بیر یاشاییش منطقهسیدیر و آلیکانته اوستانینده یئرلشیب. بۇ شهرین مساحتی ۹٫۶۴ کیلومتر موربّع دیر. ۴۰ متر دنیز سویهسیندن اۇجالیقی وار. سوْن نۆفوس تخمینلرینه گؤره ۲۲۸۹۷ نفر دیر.
گؤرونتولر[دَییشدیر]
بیرده باخ[دَییشدیر]
قایناقلار[دَییشدیر]
ایسپانیا ویکیپدیاسینین ایشلدنلری طرفیندن یارانمیش«San Juan de Alicante»، مقالهسیندن گؤتورولوبدور.( ۷ مارس ۲۰۱۸ تاریخینده یوْخلانیلیبدیر).
قارداش پروژهلرده سانت خئان د آلاکانت گؤره داها آرتیق بیلگیلر تاپابیلرسینیز.


text:
آمریکا استخباراتینین دینلهمهسینه تاخیلدی
عربستانلی یئتکیلیلرین قاشیقچینی آلداداراق عربیستانا آپارماغی و بورادا اله گئچیرمهیی پلانلادیقلاری بیلدیریلدی.
آمریکا استخباراتینین ائتدیگی بیر دینلهمهده، عربیستانلی یئتکیلیلرین، واشینگتن پست یازاری عربستانلی ژورنالیست جمال قاشیقچینی یاخالاماق اوچون پلان یاپدیقلارینین معین ائدیلدیگی ادعا ائدیلدی.
واشینگتن پست قازئتهسینین استخبارات قایناقلارینا دایاندیردیغی خبرینه گؤره، قاشیقچینین ایتمهسیندن قاباق عربستانلی یئتکیلیلرینین مخالیفت ژورنالیستی یاخالاماق اوچون اؤز آرالاریندا ائتدیکلری دانیشیقلار آمریکا استخباراتینین دینلهمهسینه تاخیلدی.
خبرده سؤزوگئدن دانیشیقلاردا عربستانلی یئتکیلیلرین قاشیقچینی آلداداراق عربیستانا آپارماغی و بورادا اله گئچیرمهیی پلانلادیقلاری بیلدیریلدی.
عربستانلی یئتکیلیلرین قاشیقچینی سورغولاماق اوچون مو یوخسا اؤلدورمک اوچون مو یاخالاماق ایستدیگی و آمریکالی یئتکیلیلرین اؤز وطنداشلاری اولان قاشیقچینی قونو حاقیندا بیلگیلندیریب بیلگیلندیرمهدیگی بیلینمیر.
عربیستانلی رفورمیستلر اوچون اؤنملی بیر پلاتفورم اولان الوطن قازئتهسینه بؤیوک قاتقی وئرهن و دوغونون ان فعال ژورنالیستلریندن بیری کیمی تانینان واشینگتن پست یازاری قاشیقچی، ۲ اکتبردا عربیستانین ایستانبول باش کونسوللوغونا گئدیب اوندان بیر داها خبر چیخمادی.


text:
Aug 3, 2014
آتااركیل - پاتريالكال - سیستمی
سویل سلیمانی
عمومیت له آتااركيلیکده ن صحبت ائتیمیز زمان بیرکیشی[1] یا کیشی لرین گناهلانديريلماسي نظرده توتولور. آتا ارکلیک ده ن یارانان بو ذهنیته گوره دیر کی ، عمومیتجه کیشی لر بو سوزه (آتاارکیل ) و بوسوز اطرافیندا گئده ن صحبت لره قارشی تدافعی جبهه آلیرلار . بیر چوخ کیشی بو دورمودا، یوخ من ائله دئييلم، بئله يم دئيه رك، اؤزونو ساونمایا چالیشاراق، قادین ضدی اولمادیغینی اثبات ائتمه یه قالخیر. او اؤزده ن کی آتا ارکیلیگ سوزو و لوغتی قادین دشمانلیغی کیمی ویا تکجه قادینا قارشی اولان بیر سیستم کیمی آنلاشیلیر.
بو ذهنیتده ن یولا چیخان بیر چوخ قادین، کیشی لری ارکک لیک لرینی بیر امتیاز اولاراق قادینلارا قارشی ایشله دیب، قولاندیقلارینا گؤره اونلاری گناهلانديررلار. بئله نچی بیر وضعیتی و دورمو بیر چوخ ارکک، شخصی مسئله كيمي قبول ائدرك، همين آن اؤزونو قوروماق اوچون ساونما و مدافعه مووقعه نه گئچیر. ویا سالدیرقان و هجوم ائدیجی بیر دوروم و وضعیت آلیر. بو مدافعه و هجوم دورمو بونو گؤستریر کی، ارککلر بو گناهلاندیرلماقدان ياخا قورتاراماغا چالیشیرلار!. بو اؤزلوینده مثبت بیر دوروم کیمی اولابیلر. چونکو ارکک لر قادین ضدی اولمادیقلارینی اثبات ائتمک اوچون بیر چابا گوستریرلر. بو چابا ایسه بیزه موضوعونو مباحثه و سورغولاما فرصتی وئریر. امما بو دورمون باشقا بیر سورنو وار کی، قادینلار بو سوچو تکجه ارکک لرین اوستونه آتاراق، اؤز مسولیت لرینده ن قاچا بیله رلر.
بیر چوخلاری دا آتارکیل سوؤزنو فمنیزمه باغلایب و اونو بیر ایدئولوژیک سؤیلم ین ایفا ائدیجی سی کیمی گؤورلر. حتی بیر چوخ لاری بو قاورام قارقاشاسین دان(هرج ومرج مفاهیم) استفاده ائدیب، بونو کیشی لره قارشی قولانیرلار. هر هانسی بیر مباحثه ده کیشی طرفین سوسدورماق اوچون، اونو آتا ارکیل اولماق ایله سوچلاییر. بو حالدا آتا ارکلیک بیر ارکک ده گری( ارزشی) کیمی گؤرونور. و ساده جه ارکک لرین بو سیستمین منفعت لرینده ن یارالانیب استفاده ائتیگی دوشونجه لور. کی بو دوشونجه و باخیش طرزی سورغولانمالی دیر.
بیر چوخ زامان بیز توپلومدا وار اولان آتا ارکیلیک ایله اوندا ایشتراک ائتمه مئسله سینی بیر-بیرینده آیرا بیلمریک. بیز قادین و یا ارکک اولاراق آتا ارکیل بیر توپلومدا، جینسه ل رولاریمیزی، آتا- آنالارمیزدان اؤیرندیمیز کیمی، سونرا کی نسیله ره ده اؤیرتیریک. بیز ایلک اونجه اؤزوموزون توپلومون ایچینده کی یئریمیزی و نه لر ائتیمیزی گورمه لیک. بیز بیر فرد اولاراق آنجاق سیستمه تابع اولاراق سوسیال حیاتیمیزا داوام ائده بیلریک کیمی بیر دوشونجه یه صاحیب اولدغوموز زامانا قدر، وار اولان سیستمی تنقید ائتمه میز نه قدر توتارلی و مقصد اویقون اولا بیلرکی؟ سوالی نی دا اؤزوموزده ن سورشمالیق.
آتااركيل سیستمینی آنلاماق اوچون ایلک اونجه عمومی اولاراق سیستم ین نه دئمک اولدوغونو آنلامامیز گرکیر. سیستم بیر دوزه ن، یول و یونته م ومدل دیر. سیستم بللی بیر آماجا چاتماق اوچون، بللی بیر ایشی گورمک اوچون، بیر مالی تولید ائتمک اوچون ویا بیر مکانیزمانین چالیشماسی اوچون ، گرگلی گؤرونه ن ، دوزه ن ،یول و یونتملرین بوتونولویونه اشاره ائده ر.
سیستم مادی و مجازی اولان ائلمنت لرده ن تشکیل تاپار. سیستم بیر کل و بوتون اولاراق کیچیک پارچالاردان عبارت دیر. هر سیستم اؤزونه گوره ده گرلر(ارزش لر) و آنتی ده گرلر(ضد ارزش لر) یاراداراق، اؤزونون وارلیغینی سوردورمک و آماجا چاتماق ایستیر. حتی بعضا سیستمین وارلیغی نی قوروماق سیستمین ان بویوک آماجی اولار.
هر سیستمین اؤزونه گوره بیر دوزه نی ونظم تعریفی واردیر. سیستمی وار ائده ن بو دوزه ن اولدوغو اوچون، سیستم اؤزنون نظم ده ن وئردیگی تعریف ین خاریجینده اولان نظم تعریف لرین، دوزه ن سیزلیک اولاراق گوره ر و اونلاری آنتی ده گر اولاراق تعریف ائدره ک، اؤزونو قورمایا چالیشار.
سیستمین اؤنملی یؤنله رینده بیری ده اؤزونه گؤره اؤدوله ر( پاداش لار) و جزا لاری اولماسی دیر. آیرجا سیستم بیرلری اوچون معنوی و یا مادی بیر منفعت و چیخارلار دا یاراتمالی و یا او منفعت لرین وعده سین وئرمه لی دیر. بو جهت ایله سیستم اؤزونه دوستلار و دشمانلار یاراداراق اؤز وارلیغینی قارانتی آلتینا آلمایا چالیشار.
سیستم مئسله سینین بوردا بیزی ماراقلاندیران نقطه سی، بیر آز دا اولموش ایسه اونو آنلاماق و اونون حاقیندا دؤشونمه یه باشلامامیزدیر. اونا گؤره ده بو نقطه ده ن سونرا آتا ارکیل سیستمی مباحثه ائتمه یه گئچه بیلریک.
آتا ارکیل سیستمینی آراشدیرماق اوچون بوتونلوک ده توپلومون ائکونومیک دورومونو ، صینیف قورلوشونو، توپلومدا کی راسیسمی، جینسیت قورلوشونو و جنسیت ده کی آیری سچئگلیک دورومولارینی گؤزدن کئچیرمه میز لازیمدیر. بو اوسته سادیغمیز ائکونومیک، صینیف، جنسیت کیمی دورمولار، آتا ارکلیگین سونوجو و نتیجه سی اولدقلاری کیمی ، آتا ارکیلگین سبب لری ده اولا بیلرلر. طبیعی که بو عاملرین کناریندا دین و قدرت کیمی قوروملارین رولارینی گؤرمه مه زلیکده ن گلمک اولماز. بو عاملرین ائتگیسینی و یا سونوجلاری اؤلچمک اوچون بیز بیر اؤلچو مکانیزماسی ،ویا سویله می گه لیشدیرمه لییک. یانی بیز سیستمده ن اولان یوروم و تحلیل له رمیزی بللی بیربیلیم و علمی بؤلومه دایاندیرمالیق. بوردا دیر کی بیز فمنیزمه احتیاج دویوروق، چونکو آتاارکیلیگین وارلیغینی اورتایا چیخاران، فئمینزم حرکتی نین سیستمی تنقید ائتمه سی اولموشدور. سیستمی ده یشدیرمک، یوموشاتماق و داها انسانی یاشاما اومودونو دا ،ائله فئمنیزم ین بو تنقیدلری بیزه قازاندیرمیشدیر.
پست فمنیست لر سنتی و ایدئولوژیک فمنیزمی آشایب، آرخادا بوراخاراق، آتا ارکیل سیستم تنقیدینی تک قادینآ دایاناراق یاپمازلار. اونلارسیستمین قادینلیق تعریفی نی تنقید ائدرلر. اونلار اینسان تنقید ی عمومی اینسان حاقلاری سویلمی چئرچوسینده اورتایا قویارلار.بونون اوچوندور کی اونلار ساده جه قادین دئیل ، چئورجیلیک( طبیعتی قوروماق) ، جینسه ل ترجیح لره( قئی، لئزبیه ن و...)،ملی کیملیگی آلما و قوروما ، مهاجر حاقلاری قونوسوندا و ساواشا قارشی مبارزه حرکت لردینده اؤن صفده یئر آلارلار.
آتاارکیل سوزو لاتین سوزوننده ن گلن آتا-حاکیمیتی معناسیندادیر. آتا بو سوزده داها چوخ استعاره دیر. آتا دئیله ن زمان بئین ده ارکک، قایغی چکن، محافظه چی، ائوین مالیه مسئله لرینی و امنیت ین حل ائدن، هم فیزیکی هم روح اولاراق گوجلو اولان شخص نظرده توتولور. آتا ارکلیل سیستمده ، ارکک ده ن یارانان بو تصویر ارکه گی بویوک مسولیت لر آلتیندا قویور. ارکک بو مسؤلیت و گؤره وله ری یئرینه گتیرمک اوچون بیر حاکمیته صاحیب اولمالی دیر. بوردا حاکمیت دن ایسه منظور نظارتلی کنترل دیر. یانی ارکک نظارت ائدیب و کنترل ائده بیلمه لی کی اونا وئریله ن مسؤلیت لری یئرینه گه تیره بیلسین. امما اساسی مسئله لرین بیری بودور کی، قادینا دا بو سیستم ده مسؤلیت لر وئریلیر. امما سیستم ارکگین حاکمیتنه و اتوریته سینه اساسا تعریف له نیر. بوردان یولا چیخاراق دا قادینین مسؤلیت لری، ایستر ائکونومیک،ایستر باشقا ساحه لرده داها دوشوک و آشاغی قیمت له ندیرلیر. اورنک اولاراق، ائشیکده بیر ارکک تمیزلیک ایشینده ایشلر، عینی ایشی یانی تمیزلیک ایشینی بیر قادین اؤز ائوینده گوره ر و بیرده یئه مک پیشیره ر. امما سون ده گرله ندیرمه ده ارکه گین ائشیک ده تمیزلیک ایشی داها قیمتیلی و ده گر لی کیمی گوستریله ر.
آتاارکیل سوزونده وار اولان آتا سوزو بیزی یانیلتمامالی کی ، بو سیستم هر زمان و مطلق اولاراق کیشی لر طرفین ده ن یایلیر و قورنور، بیر چوخ زامان قادین لار آتاارکیلیگین سس ینه چئوریلب، سیستمی یئنی ده ن تولید ائدیرلر. اوشاقلار تربیه نی آنادان آلدیق لاری اوچون چوخ زامان آتاارکیل دوشونجه و ارزش لری عایله ده و خصوصن آنادان اؤیره نیلر. آتاارکیل سیستم قادینی، تولید و مصرف ین آنا مرکزی قرار وئره ره ک، قادین و اونون جینسه لیگینی چوخ ده گرلی بیر مال کیمی و آلیش- وئریش موضوعوسو کیمی اورتایا قویار. اونا گؤره ده اؤزده و ظاهرا قادین جینسه لیگی دومینانت و آلده ائدیلمه سی گه رکن بیر مال کیمی تقدیم ائدیله ر.
آتاارکیل سیستمین دن قادین قدر، کیشی لر ده ضربه گؤره رلر. بو سیستم ده ارکک عایله باشچی سی سایلدیغی اوچون ، ائکونومیک، امنیت و بیر چوخ باشقا سوروملولوق و مسؤلیت لر اونون بوینونا دوشور. بونلارین دیشیندا سیستم طرفینده ن توپلومدا یئرله شدیرله ن ناموس و بونا بنزر ده یرلری قوروماق مجبوریتی قادین قدر، ارککی ده پیسکولوژیک یوک آلتینا سوخار . بئله لیک ایله ارکک اؤز خاریج نده اولان بیر وارلیقی(قادینی) کنترل ائتمک زورندا بوراخیلار. بو کنترل ائتمک سیستم طرفینده ن ارکک اولماغین ان اؤنملی اوزه لیک لرینده ن بیرینه چئورله ر. ائله کی کنترل ائتمه یه ن ارکک ،غیرت سیز کیمی سؤزلر ایله باشقا ارکک و قادینلار طرفینده ن توپلومدا آشاغیلانار. حتی ارکک لرین بیر چوخو اجرا ائتمه یه مجبور اولدوقلاری بو اوتوریته نی قوروماق اوچون، زوراکلیغا باش ورماق دوروموندا قالارلار.
آتاارکیل سیستم قادین و کیشی لری برابر گوره بیلمیر. ارکک لرین دوغال اولاراق اوستون اولدوقلارینی ساوونوب ،مدافعه ائدره ک ، قادینی هر ساحه ده ضعیف ویا قورونماسی گره کن بیر جینس اولاراق گؤرور. بئله لیکله اینسانلیغی ایکی قورویان و قورنمالی اولان جینسه آیرار. بو آیرماقدان گؤزله نه ن هدف و آماجلار ایسه اؤزو باشقا بیر مباحثه نین قونوسودور. دینی اینانج لار ایسه بو مسئله نی شیدت له ندیرر. گؤگ سل ( آسمانی) دین اولاراق تانینان دینلره گؤره قادین ارکگین قابرقاسیندان یارانیب. قادین ارکگین جنتده ن قوولماسیندا ان بویوک رولو اوینایب، و بو ابدی بیر سوچ کیمی، قادینلارین اوستونده آغیرلیق ائتمه کده دیر. بو سیستم قادینی قورونمایا محتاج، هر آن بیر تهلوکه یه سبب اولابیله جک بیر جینسلیگه صاحیب بیر وارلیق گوردویو اوچون ، اونون اوستونده باسقی قورماغی دا مشروع سایار.
بل هوکس بو سیستم و دوشونجه نی یاشامیمیز بویونجا عایله و اطراف واسطه سیله اویره ندیمیزی ایدعا ائدیر. بل هوکس آتاارکیلگی راسیزیم (اؤزلیک له آغ اوستونلوغو)، امپریالیزم و کاپتالییزم سیستمینلرین نین آیرلماز بیر پارچاسی اولدغونو ورغولایر. بو آیرمچلیق اوستونه قورولموش اولان ایدئولوژیک سیستیم لر، توپلومو کنترول آلتیندا توتا بیلمه ک اوچون بو کیمی آیرمجیقلارا احتیاج دویور و بو آیرمجیلیقلاری بسله یرلر.
بیز آتااركيليگي شخص لرین (کیشی یا قادین ) خاراکتر و داورانیشلاریندا آختارديغیمیز زامان، بؤیوک کونتکس اولان عائله، دین، اقتصاديات ، دولت، کولتور و بونلارین اینسان حیاتینین فورملاشماسیندا کی رول و یئرینی گؤره بیلمیريک .مسئله نی فردی داورانیشلار اوستونده ده گرله ندیرمکده اولانلاردان بونو سورماق لازیمدیر کی، سیزین رفتار و داورانیشلارینیز، حایات طرزی سئچمه نیز و بوتون اولاراق شخصیت نیزین فورمالاشماسیندا، عایله، دین، توپلومسال کولتور و دیل کیمی عنصرلرین یئری نه قدردیر؟ سیز بو عنصرلری کی هر بیری اوز باشینا بیر سیستم دیر، نه قدر رد ائده بیلرسنیز؟
بیزاینسان اولاراق اؤزوموزدن قات- قات بؤیوک بیر سیستمده ایشتیراک ائدیریک. سوسیال حیات بیزی اؤزموزدن بؤیوک بیر سیستمه قاتیلمایا ساری گؤتورور. بیز بو سیستمه قاتیلرکن ، چوخ زامان وار اولان سیستمی یئنیده ن تولید ائتمه یه مجبور اولوروق. بو پروسس ده چوخ آز انسان بیر آز دا اولاسا سیستمه قارشی داورانما یولونو تاپا بیلیر. البته هر شئی اوچون تکجه سیستمی سوچلاماق بیر چوخ اینسانا راحات گؤرونور. ساده جه سیستمی گناهلانديرماق، سیستم قورلوشونو آنلاماغا مانع اولماقلا ياناشي، اونو ده يشدیرمک اومودوموزو دا یوخ ائده ر. اونا گؤره ده آتاارکیل سیستمی تانیماق، بو سیستمن نئجه ایشله دیینی بیلمه ک و بو سیستمین اینسانلیغی نئجه اسارته آلدیغینی آنلاماق باخیمدان اؤنملی دیر.
آتااركيل و یا هرهانسي سوسیال سیستم اینسانلارین قاتیلماسی ایله تشکیل تاپار. سیستم انسانلاری بیر آرادا ساخلاماق، اورتاق آنلایش و ایلیشکیلر( رابطه لر) اوچون یاسالار و توپلومسال قورالار گه تیره ر. بو اورتاق آنلایش و توپلومسال قورالار اینسانین اؤزونده ن اؤنملی حالا گه لر. بو اورتاق آنلایش ین گئتردیگی اؤدولر(جایزه لر) و جزالار واردیر. بو اؤدول و جزالار هم فیزیکی یاشامی داوام ائتمک اوچون ،همده بیر آلقی دان (تصور)عبارت اولان، کولتورل یاشامی داوام ائتمک اوچون گرکلی کیمی گؤونور، ویا گرکلی کیمی گؤستریله ر.
هر هانسی بیر سیستمی درك ائتمك اوچون اونون مختلف يؤنله ريني بيلمك، او سیستمی یاردان عنصرلرین نئجه بیر بوتون و کل ی فورمالاشدیردغینی گؤرمك گه رکیر. آتا ارکیل سیستم ده ، بو اؤزه لیک لری ایله تانینماقدادیر: ارکک-حاکیمیتی ، سیستمین ارکک-كيمليگينه دایانماسی، ارکک- مرکزلی و تاخینتلی کنترل (اوپسئسیو کنترل ). آتااركيل كولتور اساس دا بیر سیرا ایده یا و سیمگه لره دایانیر. تمامیله گونده لیک حیاتدا، يعني ادبیاتدان توتموش، شخصی یاشاييشا قدر هارداسا بوتون ساحه لري احاطه ائده رک اینسانلاری اداره ائتمه یه باشلایير. آتااركيل کولتورو اینسانی، قادین، کیشی اولاراق آیریب. اینسانلیغی قادینلیق و ارککليك اولاراق ایکی جینسه ل دسته یه بولور. عموميتله آتااركيل کولتور اینسانين وار اولدوغو هر ساحه ده نظارت و حاکمیتینی سوردورور. آتااركيلیک دوشونجه سی هر شئيدن اؤنجه قادین و ارککین طبیعت و یارانیشلارینین فرقلی اولماسینی ایره لی سورور. آتا ارکیلیک کیشینین اوستون بیر یارانیشادان گه لدیینی قبول ائدیر. بو ايسه کیشی نین طبیعت ده اوستون گؤرونمه سينه وبوردان یولا چیخاراق مناسبتلرده فرقلی اولماسینا امکان یارادیر. حتی بو مسئله هتروسکسواللیغی بیر نورم کیمی اورتایا قویور. اونا گؤره کی، بو سیستمه گؤره جینسه لیک ساده جه ایکی نوع و چئشیده ن دیر. بونو اثباتلاماق اوچون ده طبیعت اورنک وئرلیرکی طبیعتده ده جینسل ایکیشکی هتروسکسوالدیر.
آتااركيل توپلومدا یاشاماق اوچون بیر قادین و کیشیدن وئریلن تعریف و بو تعریفه گؤره اونلاردان اولان گؤزلنتيلره (قانون، جزا، گئيیم فورماسی، داورانیش ...) باش ایمه ک گره کیر. بو قایدالار کیشی و قادینین اوینادیقلاری رولاری داها اؤنجه ده ن بللی ائدیب دیر. قادین آنا اولمالی، کیشی ايسه عائله نی قورومالی و ایشله يرك اونلارين خرجلرینی اؤده مه لیدیر.
بیزیم بو سیستمه گیرمه میزین تكجه یولو، اونون سوسیال قورولوشلاریندا، داها اؤنجه ده ن مرزلری بللی اولموش بیر رولو منیسه یب یئر آلماغيمیزدان گئچر. بیزعائله ده "آنا"، "قیز"، "باجی " کیمی رولاری ، اقتصادی سیستم ده ایسه ایش واسیطه سیله "معلیم"، "فهله"، سياست سیستمینده ایسه "وطن داش" و دینی سیستمده ايسه "امام " یا "دینی خادیم" کیمي اشتیراک ائدیريک. بو سیستم لرده اشتیراک ائتدیگیمیز زامان، بو سیستم لرین کولتور و اینانجی اساسدا داورانماغا باشلايیب و سیستمی یئنده ن تولید ائدیریک.
بو سیستمده بیز اینسان اولدوغوموز اوچون دئیل، بلکه اوینادیغمیز رولارا گؤره تعریف ائدیلیب و رولاریمیزا گؤره ده گر گؤوروک. سیستمین بیر سوباي قادیندان اولان طلب لری ایله ائولي اولان قادیندان طلبلري فرقليدير. يعني توپلوم ائولنمیش بیر قادینا "حیات یولداشی" گؤزونده باخیب و ارینین قارشیسیندا اونون مسئولیت داشیماسینی گؤزلیر. آمما بو مسولیت لر داها اونجه ده ن بیر کل اولاراق تعریف ائدیلیب دیر.
بیز اؤزوموزو تانیديغمیز زامان، اجتماعي مؤوقعيميزه اساساً اؤزوموزه کیملیک تعریف ائديريك. بو کیملیگین اساسیندا سیستمین کولتورونو منیمسمه یه باشلايیریق. مثال اوچون اؤزونو بیر ارکک گؤردوگون زامان توپلومدا ارککلرین گئیدیگی گئييملري، داورانیشلاري منیمسه مه یه باشلايیريق. بیز آتااركيل سیستمینه قاریشیيب و اونون یئنی ده ن یارانماسیندا اشتراک ائدیريک. اونا گؤره کی، سوسیال استاتوس صاحیبی اولوروق .
آتااركيل سیستم ده کی برابرسيزليك ین اساسی و اؤلچوسو جینسیت دیر. بیز ده اوندا اشتراک ائتمه یه مجبوروق. بوندان قاچماغین ان اساس یولاریندان بیری قادین یا ارکک اولماقدان واز كئچمك دير. يعني قادين و اركك مفهوموندان اوزاقلاشماقدير. دیلین قادین و ارکک دیلی اولاراق آیرلماسیندا اوزاقلاشماقدیر. جینس لیگین قادین و ارکک اولاراق آیرلماسیندان اوزاقلاشماقدیر.
طبیعی کی بو قیسا یاز ایله بو مسئله یه بیر حل یولو تاپماق اولماز. امما یاشادیغمیز مدرن اؤته سی( پست مدرن) دؤنم ده، سیستمین پارچالنماسینین یولو آچیلمیش گؤرنمک ده دیر. اونا گؤره ده چئشیدلی یاشام سئچیمله رینه ایمکان یاراداراق بیر بویوک و قارا ده لیکه دؤنه ن آتاارکیل سیستم یئرینه، داها چوخ و فرقلی سیستملرین اورتایا چیخماسینا یول آچماق ، بیر آز دا اولسا نفس آلما ایمکانی یاراداجاقدیر. دئیه دوشونوره م.
قایناقلار:
1. Bell hooks- Understanding Patriarchy
2. Allan G Johnson- The Gender Knot - Revised Edition 2005
[1] - متنده ایشله دیلن کیشی ایله ارکک سوزونو بیر-بیرینده ن آیرماق لازیم دیر، نئجه کی قادین ایله قادینلیقی. بوردا ارکک ده ن قصد ائدیله ن اورگانیک اولاراق ارکک بدنی ایله دوغان دیر(male ). یانی عربجه دئسه ک مذکر اولانداندیر. امما کیشی ایسه داها چوخ توپلومسال دیر. یانی توپلومدا عموم اینسانلارا گؤره ارکک ده ن یاراتیلان بیر توپلومسال تصور دور(man). ارککلیک دن ایسه منظور ارکک یونلو (خاراکترلی) اولان دیر (masculinity).


text:
من اون یاشیندا، یا بلکه بیر قدرده آرتیق اولاردیم. خالام آزارلامیشدی. میرزا ستّار حکیمیگتیرمیشدیلر کی، باخسین و معالجه ائلهسین. دئمک، خالامین خستهلیگی او قدرده آغیر دئییلدی و بونو من اوندان اؤترو دئییرم کی، او وعدهلر، قیرخ ایل بوندان قاباق بیزیم شهرده ایکی نفر مسلمان حکیمیوار ایدی: بیری حاجی میرزا ستّار ایدی و دیگری مشهدی نورمحمد ایدی.
مسلمان حکیمیدئدیک ده او دئییل کی بونلار مسلمان ایدیلر، بو ایکی نفره اونون اوچون مسلمان حکیمیدئییردیلر کی، بونلار حکیملیک تحصیللرینی مسلمان مملکتلرینده آلمیشدیلار. حاجی میرزا ستّار تبریزده اوخوموشدو؛ حاجی نورمحمدده ائله بیزیم اؤز شهریمیزده نسخهبند کتابلارینین مطالعهسی ایله و تجربه ایله حکیملیگی اؤیرنمیشدی. بونلارین دا معالجهسی بیر مختصرجه نبضه باخاندان سونرا جیبلرین دن خستهیه کینَه و حب ایشلتمه وئرمکدن عبارتایدی.
بو مسلمان حکیملریندن ساوایی شهریمیزده روس حکیملری ده وارایدی. روس حکیمیبونلارا او سببدن دئییلیردی کی، بونلار روسیادا و بلکه اروپادا تحصیل تاپمیشلاردی. و چون بیزیم جماعاتین آراسیندا اعتقاد وارایدی کی، «روس حکیملری» مسلمان حکیملریندن آرتیق تحصیل گؤرموش و تجربه حاصل ائتمیشدیلر، اونونچون ده آغیر خستهلیک اتّفاق دوشنده همیشه روس حکیملرینی حاذق حساب ائدیب اونلاری دعوت ائدردیلر؛ بیر مانات روس حکیمینین حقّی-زحمتیندن و یاریم مانات آپتئک خرجیندن قاچماق بابتین دن حاجی میرزا ستّارا، یا مشهدی نورمحمده قانع اولوب، بئش-آلتی شاهی ایله حکیمیده و داوا-درمانی دا اؤتوشدورردیلر.
دئمک، مسلمان حکیمیچاغیرماق ایستهینده، بورادان بیلمک اولاردی آزارلینین آزاری یونگولدور. امّا «روس حکیمی» گتیرنلرینده معناسی بو ایدی کی، خستهنین حالی قورخولودور.
حاجی میرزا ستّار خالاما باخیب گئدندن بیر ساعات سونرا گؤردوم کی، خالامین اَری مشهدی ذوالفقار بیر کؤهنه فایتوندا بیر روس پاپاقلی کیشی ایله گلیب یئندیلر. بو روس پاپاقلی کیشی روس حکیمیایمیش. بورادان من آنلادیم کی، خالامین ایشی خارابدیر. منده اوزاقدا دوروب، حکیمین خالاما باخماغینا تماشا ائدیردیم.
خلاصه، باخدی قورتاردی و بیلمیرم نه دئدی، نه دئمهدی و حکیم فایتونا مینیب گئدنده خالامین اَری تلهسیک منه بیر قپیک وئردی و دئدی:
– بالا، تئز اول، دورما، تئز، تئز بیر قپیکلیک بوز آل گتیر، وئر ائوه … حکیم دئییردی …
و خالامین اَری بیرده بو سؤزلری تأکید ائدندن سونرا آناما خلوتجه نسه دئدی. ائودن بیر دنه بوش داوا شوشهسینی الینه آلیب میندی فایتونا حکیمین یانینا و سوروب گئتدیلر. و فایتون ایستهییردی اوزاقلاشا، آتام ائویمیزه طرف اوجادان دئدی:
– آی اوشاق، بوزو یاددان چیخارتمایین!
بونلار گئدندن سونرا آنام دا حکیم گلنده اؤرتدویو چارشافی یئره توللاییب، چؤکدو خالامین یانینا و بودا منه تأکید ائلهدی کی، دورماییم، تئز قاچیم بازارا بوزون دالییجا؛ چونکو معلوم اولدو کی، حکیم تاپیشیریب کی، خالامین اورهگینین اوستونه البتّه بوز قویسونلار و اورهگی ساکت اولمایینجا بوزو گؤتورمهسینلر.
من اوز قویدوم بازارا طرف. خیالیم دا قویموشدوم گئدم دوز باقّال چارسیسینا و بوزو آلام گتیرم. و شهرده اوردان دا ساوایی بیلمیردیمهاردا بوز ساتارلار.
ائویمیزدن آیریلاندا چوخ دا تلسمیردیم، امّا خالامین یالوارماغی یادیما دوشنده بیر قدر آیاق گؤتوردوم ؛ چونکو یازیق خالام درین گؤزلرینی گوجله منه طرف چؤندریب بئله یالواردی:
– قربان اولسون سنه خالان ، اورهگیم پؤشلندی، بوزو تئز گتیر.
حاجی بایرامین کوچه قاپیسینین قاباغیندان کئچنده ایتلری حیاط دان باشلادی هورمهگه. من الیمه احتیاط اوچون ایکی داش آلدیم، قاپینی اؤرتدوم، کئچدیم. ایت کوچهیه چیخمادی و حیاطدان ایتین یورقون «هوو، هوو» سسی گلیردی. بو ایت هرچند چوخ قوجا بیر ایت ایدی و یول ایله اؤتوب کئچنلرایله ده چوخ بیر آجیغی یوخ ایدی و اولمازدی. حاجی بایرامین اوغلو، منیم کوچه یولداشیم شیرعلی، من همیشه اونلارین قاپیسیندان اؤتن ده همان قوجا کؤپهگی چاغیراردی کوچهیه و ایتینی کوشکورردی اوستومه و اؤزوده، ایتی ده {منی} بیر قدر قووالاردیلار، امّا توتا بیلمزدیلر؛ چونکو ایت او قدر قوجا ایدی کی، بیراز منه طرف هجومدان سونرا تئز یورولاردی، دوراردی و آنجاق گوجسوز و علاجسیز دوردوغو یئرده «هوو، هوو» ائدردی. و منه خوش گلن او ایدی کی، ایتین بو خاصیّتینه شیرعلینین ائله برک آجیغی توتاردی کی، منی بوشلاییب باشلاردی یازیق قوجا ایتی داشلاییب اینجیتمهیه.
بودا منه نهایت خوش گلردی. بئله اولاندا شیرعلی ایتین آجیغینی دؤنوب ایستردی مندن آلسین و چوخ واخت اولاردی کی، بیز بیر-بیریمیزله سؤیوشردیک و چوخ واخت دا ائله ساواشاردیق کی، یول آداملاری گلیب بیزی آرالاردیلار.
چونکو دخی شیرعلی قاپیدا گؤرسنمهدی ، من ده ایتین هورمهگینه قولاق وئرمهییب و خالامیدا ملاحظه ائلهدیم؛ یعنی بیر نوع یازیغیم گلدی و کئچدیم گئتدیم.
باقّال چارسیسینا یئتیشدیم و بیر قپیگی اوزالتدیم وئردیم بوزساتانا. بودا بیر چوخور یئره الینی اوزاتدی، یارپاقلارین و سامانین آلتیندان بیر یئکه بوز پارچاسی چیخارتدی، منیم بیر قپیگیمه باخدی، بوزو ایکی بؤلدو و یئکهسینی بیر کلم یارپاغینا بوکدو، وئردی منه.
بوزون آغیرلیغی اولاردی تقریباً بئش گیرونکه. بوزو آلدیم الیمه و سرین باقّال راستاسیندان چیخدیم گونون قاباغینا.هاوا شدّتلی ایستی ایدی. یایین اورتا آیی ایدی و باشیمین اوستوندهکی نصفالنّهارین گونو اگر بیر امام معجزی ایله گؤی دن یئره دوشه بیلسئیدی، دوز منیم کلّهمه دوشردی. من ایستی قان ترین ایچینده ایدیم و بیر یاندان آلنیمین تری دامجی-دامجی آخیردی و بیر یاندان دا بوز شدّتنن اَرییب سوزهلهنیردی. یئردن بیر تمیز داش گؤتورموشدوم، هردن بیر بوزون بؤیرونه ویریب ازیردیم باسیردیم آغزیما و آلنیما.
گلدیم چاتدیم حاجی بایرامین قاپیسینا. ایتین سسی گلمیردی. شیرعلی گئنه گؤرسنمیردی. حاجی بایرامین دروازاسینین قاباغینا یئتیشنده اؤزوم ده دئیه بیلمرم کی، نییه دایاندیم. ایتین گئنه سسی گلمیر. هئچ کس نه قاپیدا، نه کوچهنین بیر یانیندا گؤروکمور؛ یقین کی، ایستینین ضربیندن هره بیر کؤلگه یئره پناه گتیریب.
عادت کرده اولماق یامان ایمیش و منیم ده عادتیم بونا ایدی کی، بیرجه گونده اولماییب کی، بو دروازانین قاباغیندان اؤتوب کئچنده یا ایت منیم قاباغیما چیخماسین، یا شیرعلی چیخماسین. و معلوم کی، بونلارین دا بیری چیخاندا منیم اوچون بورادا مشغولیّت اولماسین، یا ایتی داشلاماییم، یا شیرعلی ایله سؤیوشمهییم و هردن بیرده اونونلا دالاشماییم.
پس نئیلهییم؟بیر چارهم بونا قالدی کی، یئردن ایکی دانا قیوراق داش گؤتوردوم، اؤز ائویمیزه طرف بیر قدرده اوزاقلاشدیم کی، بیر هنگامه تؤرهسه، منه الی چاتان اولماسین. و گئری چؤنوب داشین بیرینی توللادیم حاجی بایرامین دروازاسینا و قاچدیم، داها دا اوزاقلاشدیم.
دالدان کؤپهیین سسینی ائشیدیردیم. قوجا ایت خواهی-نخواهی چیخمیشدی قاپییا و خواهی-نخواهی اؤز وظیفهسینی ایفا ائدیری.
الیمدهکی اوبیری داشیدا توللادیم. داش ایتین باشینین اوستوندن اؤتوب گئتدی شاققیلتی ایله دَیدی حاجی بایرامین دروازاسینا. بورادا کؤپک دئیهسن آجیغا دوشدو، چونکو منه طرف باشلادی هورمهگه. من قورخومدان قاچدیم، بیر قدر اوزاقلاشدیم و چؤنوب گئری باخاندا گؤردوم کی، ایتین دالییجا شیرعلی ده منه طرف هجوم ائدیر.
سیز ائله بیلمهیین کی، من اونلاردان احتیاط ائلهییردیم؛ بیر ذرّهجه ائلهمیردیم. چونکو بیلیردیم کی، کؤپهیین نه دیشی وار منی توتسون، نه طاقتی وار منه گوج گلسین. اوکی، شیرعلی دی، اونون عهدهسین دن هر حالدا گله بیلردیم.
بوزو قویدوم یئره، گؤردوم کی،اود کیمیایستی تورپاغا بوز جیزیلتی ایله یاپیشیب آز قالدیهاوایا اوچسون. سویو آخا-آخا بوزو تئز تورپاغین ایچین دن گؤتوردوم توللادیم دیوارین کؤلگهسینه و قاچدیم یئردهکی داشلارا طرف و قاباغیما گلن داشلاری یئردن قاپیب باشلادیم شیرعلییه طرف توللاماغا. بودا منه باخیب. دوردو منی داشا باسماغا. کؤپک ده آنجاق من آتدیغیم داشلارا اؤزونو چیرپیردی و بوندان باشقا صاحیبینین اوغلونا بیر غیری کمک گؤستره بیلمیردی. بیز همیبیر-بیریمیزی داشلاییردیق، همیبیر-بیریمیزی سؤیوردوک. سؤیوشلریمیز بو قبیل دن ایدی: «آ سنین آنانی…فلان و فلان»، «آی سنین باجینین … فلان و فلان» «کؤپک اوغلو و ایت اوغلو» سؤیوشلری بورادا او قدر وئج وئرمیردی؛ سبب بو کی، توققوشمامیز عادی بیر توققوشمالاردان دئییلدی کی، سؤیوشلرده عادی اولسونلار. حتّی من اونا بورادا حیرصیم دن ائله بیر سؤیوش گؤندردیم کی، شیرعلی قئیزین دن آغلادی و همان سؤیوشو آغلایا-آغلایا منه گئری قایتاراندا اؤز آتاسی حاجی بایرام حیاط دان ائشیتدیمی، ائشیتمهدیمی، آنجاق گؤردوم کی، کیشی دوز گلدی یاپیشدی اوغلونون قولاغیندان و چکه-چکه آپاردی حیاطینه و دوباره حیاط دان چیخدی، منه طرف سسلندی:
” اده، ولدزنا،دوز یولوننان چیخیب گئده بیلمیرسن؟”
من دینمهدیم و اوتوردوم دیوارین دیبینه. اورهییم ائله یانیردی، آز قالیردیم یئردهکی بوزو گؤتوروم سوخام بوغازیما. بوزدا اؤز ایشینده، اریمکده ایدی. گئنه اؤزومو ساخلاشدیرا بیلمهدیم و الیمده کی داشینان بوزون بیر طرفینی ازدیم باسدیم آغزیما و بیر آلما یئکهلیک ده قالان بوزو ایستهدیم قویام یئره. آنجاق بورادا خالام یادیما دوشدو و ایستهدیم دورام قاچام ائوه و قالان بوزو یئتیرم آزارلییا. و بورادا باخدیم کی، شیرعلی دوروب دروازاسینین آغزیندا و منه طرف باخیر. من ده دینمهدیم و دوشدوم یولا، ائویمیزه طرف. بورادا شیرعلیدن ائله بیر سؤز ائشیتدیم کی، دخی مجبور اولدوم دایانام و اونا جواب وئرم. شیرعلی اوزاقدان منههارایلاییردی کی:
– هه، بئلهجه ایت کیمیقورخوب قاچارسانها!
الله-اکبر … آخی بو سؤز یاخشی سؤز اولمادی. بورادا شیرعلی منه هرنه دئسهایدی، گئنه قولاق آردینا ویریب اؤزومو یئتیرردیم ائوه؛ چونکو خالامین اَریندنده قورخوردوم و بیرازدا آنام دان قورخوردوم. امّا الله گؤرور کی، شیرعلی ناحقّ سؤز دانیشدی؛ چونکو من اونون نهییندن قورخدوم کی!… ایندی گئدیرم ائوه.
من چؤندوم دایاندیم و شیرعلییه بئله سؤز قایتاردیم:
– اده، کؤپک اوغلو کؤپک، من سنین نهیین دن قورخوردوم؟
– کؤپک اوغلوسان دا، ایت اوغلوسان دا!
بیز باشلادیق بیر-بیریمیزه یاویق گلمهیه. احتیاط اوچون بوز تیکهسینی گئنه قویدوم دیوارین دیبینه و او منه، من اونا یاویق گلدیک، گلدیک و بیر-بیریمیزه سؤیه-سؤیه یئتیشدیک، چاتیشدیق و دوشدوک یوموروق دؤیوشونه و سونرادا البهیاخا اولدوق.
بیراز بیر-بیریمیزی جیرماقلایاندان و کؤتکلهیندن سونرا بیرده گؤردوم کی، بیر قوجا کیشینین قوجاغیندایام. بیر نفرده چارشافلی آرواد و بیر-ایکی ده اوغول-اوشاق شیرعلی نی چکه-چکه آپاردیلار ائولرینه طرف. من ایستهدیم قوجا کیشینین الیندن دارتینیب چیخام، حریفین اوستونه هجوم ائدم،بورادا من بیردن آییلدیم، ساکت اولدوم. کورهییمدن ناغافل بیر برک یومروغو حسّ ائدن کیمیباشیمیقالخیزدیم.
منی ووران خالامین اَری ایدی. بوندان اونون حیرصی هله سویومادی؛ یومروغون قالخیزمیشدی یئنه یئندیرسین، قویوب قاچدیم ائوه طرف.
خالامین اَرینی دالیمجان گلن گؤرمهدیم، یقین کی، اودا بازارا طرف گئتدی. سونرا بیلدیم کی، گلیب ائوده منی بازاردان گلمیش گؤرمهییب، قاییدیب بازارا کی، بوزو اؤزو آلیب گتیرسین.
اوتاندیغیمدان آزارلینین یانینا گئتمهدیم؛ آنجاق آنام اوزاقدان منی گؤرنده بیرجه بونو دئدی:
– آ بالام، سنین گؤروم جییَرین یانسین! نئجه کی، یازیق آزارلی آروادین جییَرینی یاندیردین.
خالام منی چوخ ایستردی؛ اونونچون دا سونرا من بیلدیم آنام منه بو قارغیشی ائلهین ده خالام آناما بئله دئییب:
– آی قیز سارا، سنی حضرت عبّاس، اوشاغا ائله قارغیش ائلهمه!
بیر نئچه گون دن سونرا خالام وفات ائتدی. من او گونو نه آغلادیم، نه ده درد ائلهدیم، نئجه کی، جمعی منیم کیمیباجی اوشاغی خالاسی نین اؤلومونه نه آغلار و نه درد ائدر.
بونونلا بئله بیرجه شئی یادیمدان چیخمادی و ایندییه کیمیمنی گاهدان ناراحات ائتمکدهدیر.
نهدی او؟– اونون آدی «بوز» دور.
خصوصاً یای فصیللری کی، بیر طرف دن بیزیم ایستی اقلیمده کی، یایین ایستیسینین شدّتیندن نه اینکی خستهلر، بلکه سالامات آدامیندا واخت اولور کی، جییَری یانیر.
و یای فصلی آرابالاردا داشینان آغ و تمیز دورو بوز کرپیجلرینی گؤرنده خالام یادیما دوشور و اؤز-اؤزومه دئییرم: او خوشبخت کی، ایندی اونون اورهیی یانیر، بو بوزو آپاریب اونا وئرجکلر کی، اورهگی سرینلهسین. و چوخ-چوخ داها دا خوشبخت آداملار وار کی، بو بوزلار اونلارین لذیذ یئمکلری و ماروژنالارینا صرف اولونور. امّا منیم خالام اودلو قیزدیرمانین ایچینده اورهگی یانماقدا اولدوغو حالدا، بیرجه تیکهسینه حسرت قالدی و ایکی گون سونرا اؤلوب گئتدی.
کیمین قصورو اوجوندان؟ منیممی، یا یوخ؟ کیمدهدیر تقصیر؟ مندهدیرمیکی، ایتلرایله دالاشماغا مشغول اولوب، خالامین بوزونو اودلو تورپاغین ایچینده اریتدیم؟ یا بلکه گناهکار طبیعت دیر کی، داش کیمیبرک بیر بوزو ایستیدن سویا دؤندردی؟ یا بلکه گناه هئچ بیریمیزده دئییل؟ اوندان اؤترو کی، من تک تربیه گؤرمهین اون یاشیندا بیر اوشاغین همین رفتاری چوخ طبیعی دیر، نئجه کی، بوزون گون قاباغیندا اریمهیی طبیعی دیر.
مقصد سؤال لارا جواب وئرمک و بئله-بئله فنّی مسئلهلری آچماق دئییل. و هئچ بیر مقصد یوخدور.
آنجاق هر بیر یای فصلی کوچهلرده آرابالاردا بوز ساللارینی گؤرنده، بیر طرف دن او بوزو شامپانسکیلره و لذّتلی ماروژنالارا ایشلهدن خوشبخت لر گؤزومون قاباغینا گلیر و عئینی زامان دا خالامین «جییَرینین یانماغی» یادیما دوشور.
نه قدر کی، اوشاق ایدیم، یادیما دوشمزدی؛ ائله کی، یئکهلیب عاغلیم کسدی ، بوز احوالاتی منه هر بیر یئری دوشنده درد اولور. بیر طرف دنده اون دؤرد یاشیمدا اولدوغوم واخت اؤلومجول آزارلی خالامیبیر قپیکلیک بوزا حسرت قویماغیم یادیما دوشور.
کؤچوروب حاضیرلایان: حسین امکانی خواجه
بوز/ جلیل محمدقلیزادهپرینت
من اون یاشیندا، یا بلکه بیر قدرده آرتیق اولاردیم. خالام آزارلامیشدی. میرزا ستّار حکیمیگتیرمیشدیلر کی، باخسین و معالجه ائلهسین. دئمک، خالامین خستهلیگی او قدرده آغیر دئییلدی و بونو من اوندان اؤترو دئییرم کی، او وعدهلر، قیرخ ایل بوندان قاباق بیزیم شهرده ایکی نفر مسلمان حکیمیوار ایدی: بیری حاجی میرزا ستّار ایدی و دیگری مشهدی نورمحمد ایدی.
- نظرلر سایتین مدیری طرفیندن باخیلاندان سونرا یاییلاجاقدیر.


text:
چهارشنبه 30 اسفند 1391
زندگینامه عبدالعلی مُجازی
آدیم عبدالعلی، سوی آدیم مُجازی، (آسلان) تخلص ائدیرم
آتامین آدی یوسف، دوْغوم ایل 4/7/1313 گوٍنش ایل
دوغوم یئری آذربایجانین گؤنئی ماحالی، شبستر شهری نین شمالیندا، میشو داغی نین سولو-چایلی، چئشمه لی-بولاقلی،گوٍل- چیچکلی، باغ باغاتلی، خوش هاوالی اتک لرینده یئرله شن شانجان کندینده بیر ائرکن ال صنعتلی ( آزاد و ابتدائی) بینا سالان، مال داوار ساخلایان، اکینچی لیک ائدن و شال توخوماقلا ایمرار معاش ائدن بیرعائله ده آنادان اوْلموشام.
آذربایجانین وضعیتی خاراب اوْلدوغونا و تحصیل ایمکانی اوْلمادیغینا گؤره 11 یاشیما قدر سوادسیز ایمیشم، 1324دن 1325 نجی ایله قدر میللی حؤکوٍمت (فرقه دموکرات) زمانی، تحصیل ایجباری اوْلدوغونا گؤره بیر ایل آنا دیلیمده درس اوخوماغا نائل اولموشام.
ائله بو ایللرده کی بیر آز عاقلیم کسیردی، مهربان آنامین سؤز سوْویندان، باشلارینا گلن قضو قدرلریندن، شاهلاردان، خانلاردان، به ی لردن، ائرمنی موٍسلمان ساواشیندان، قدیم کندلرین و ائولرین تالانماسیندان، باهالیقدان، آجلیقدان، طاعون، وبا خسته لیگیندن، دب لردن، رسم لردن، دوٍزگوٍنلوکدن، ایماندان، قیامتدن و شیرین – شیرین ناغیل لاردان بهره لنمیشم.
12 یاشیمدا میللی حؤکومت دییشیلندن سوْنرا همان 1325- نجی ایلین اسفند آییندا تهرانا مهاجرت ائتمه مجبورییتینه معروض قالمیشام .
هر حالدا 57 ایل، 1382- نجی ایله نسبت، تهراندا یاشادیغیما و فارس دیلی و ادبیاتیندا، ادبی تحصیل آلماغیما و 25 ایل اداره لرین دفتر و یازی ایشلرینده ایشله مک و مختلف مدیریّت و اداری دؤره لری گؤردوگوٍمه باخمایاراق، آنا دیلیمده یازیب یاراتماقی اؤزوٍمه بیر یوٍکسک بوْرج بیلمیشم.
اوشاقلیقدان توٍرکو دیلینه عاشیق اوْلدوغوما و بیر ایل ده اوشاقلیقدا توٍرکو اوخوماغیما گؤره و آنامین شیرین – شیرین لایلالاری سینما پرده سی کیمی گؤزومون اؤنوندن کئچر و یادیما دوٍشرکن هر هارادا روزنامه، کیتاب و نشریه تاپسایدیم، آلاردیم اوْخویاردیم و ساخلایاردیم، ایندییه جک نئچه دؤنه یازدیقلاریم و کیتابلاریم جیریلیب، ایسلانیب و یانیبدیر، یئنه او مسئله لره باخمایاراق، انقلابدان بویانا هر نه کیتاب، روزنامه و درگی چاپ اولوب دور، چالیشمیشام کی آلیم، اوْخویوم و ساخلاییم، ایندی 70 یاشیمدا اؤز ائو کیتابخانامدا یازیب، یاراتماقلا باشیمی قاتیرام.
توٍرکون تکمیلی ادبی دیلینی اؤیرندیگیم اوُستادلاردان نئچه سی نین آدینی گتیریرم و اوْنلارین اؤلن لرینه رحمت، قالانلارینا یوٍکسک نائلیت لر و اوزون عؤمور اولوتانری دان دیله ییرم.
مرحوم دکتر تیمور پیر هاشمی، دکتر حمید نطقی، پروفسور محمد تقی زهتابی، پروفسور غلامحسین بیگدلی، پروفسور حمید محمـدزاده، اوُستـاد عبدالکریم منظوری خـامنـه، علی کمالی، علی تبـریـزی، و قـارداشیـم قـدرت الله مجازی، دکتر جواد هیئت، دکتر حسین محمدزاده صدیق، اوُستاد یحیی شیدا و اوُستاد محمد علی قوسی فرزانه و...
انجمن لردن : اوُستاد شهریار درنگی ـ گونئی مدنیت اوْجاغی و آیری ادبی انجمن لر …
ایندی ایسه آنا دیلیمده شعر یازماقلا و فولکلور ساحه سینده تحقیقات آپارماقلا، شانجانین مونوگرافیاسی نین حاضیرلانماسی ایله مشغولام .
فولکلور ساحه سینده ( سایالار، کؤسالار، قوْچ قاتما ،دول گلمه، قیرخیخ، نوروز بایرامی و آخیر چرشنبه مراسیم لری، چیل یاسین، آب نیسان، دب لر، مراسیم لر، ناغیل لار وسایره…) قونولاردا مقاله لر یازمیشام.
اوُستاد شهریارین مبارزه لی شعرلری مقاله نی 1376- نجی ایلده باکی کنفرانسیندا اوْخویور و اوْ کنفرانسا تقدیم ائتمیشم و همی ده مهد آزادی قزئتینده چاپ اولوبدور.
1381-نجی گوٍنش ایلین دی آییندا یئنه ده باکیدا قورولان فوْلکلور سمیناریندا ایشتیراک ائدیر و سایالار ساحه سینده مقاله ارائه وئرمیشم.
28/12/1383 دن 2/1/1384 - نجی ایله قدر باکی شهرینده فولکلور سمیناریندا ایشتراک و نوروز بایرامی مراسیملری باره ده مقاله ارائه اتمیشم.
گوٍنئی مدنیت اوجاغی نین بیرینجی کیتابیندا شانجان حاققیندا مقاله و شکیل لری ارائه وئرمیشم و چاپ اولونوبدور.
"عبرت دیواری" آدلی کیتابی200 صفحه یه قدر تنظیم و بیر آزجا سایلا (200 جیلد) چاپ اولوبدور.
نئچه کیتابین دا ادیتورو اولموشام،گونئیلی بگین مئشین کیتابی و دده قورقود کیتابی و گوٍلدورلو ولی نین، بهروانین و مرادی نین شعر مجموعه سی کیتابلارینی و فولکلور قیلاووزو کیتابلارینی و آیری – آیری چاپا حاضیرلانان کیتابلاردان تصحیح ائتمگه ایمکان تاپمیشام.
اوٍُستاد شهریار آدینا ادبی انجمن (شهریار درنگی) و گوٍنئی مدنیّت اوْجاغی نین مؤسس هیئت لریندن اوْلموشام.
جمهوری آذربایجانین شاعیر لریندن صابیر رستمخانلی، نصرت کسمنلی، محمد آراز، بختیار وهاب زاده، خلیل رضا، امیر پهلوان و گوٍل نیگار رحیملی دن شعرلر اؤز الفبامیزا کؤچورموشم و مهد آزادی روزنامه سینده چاپ اولوبدور.
عزیزه خانیم جعفرزاده نین یازدیقی عاشیق پری مجلیسی نین شاعره لریندن گوٍلشاد خانم و سایره لریندن ده کؤچوٍرموشم کی روزنامه لرده چاپ اوْلوبلار.
ایندی ایسه 1368-دن تقاعددا یاشاماغیما باخمایاراق، گونئی منطقه سی و خصوصی ایله آتا-بابا یوردوم و اوٍرکدن سئودیگیم شانجان کندی نین مونوگرافیاسین الیمدن گلن قدر یازیرام، انشا الله گله جکده چاپ اولاجاق.
عبدالعلی مُجازی (آسلان - شانجان)
تـــهران 14 /6/1384